Downloaded from YTS.BZ
Official YIFY movies site: YTS.BZ
(ผู้ให้ข้อมูลบางส่วนได้รับการอำพรางตัว ด้วยระบบดิจิทัลเพื่อรักษาความเป็นส่วนตัว)
(มีการดัดแปลงทั้งชื่อ รูปลักษณ์ และเสียงของผู้ให้ข้อมูล)
(ชื่อจริงของหนูน้อยโซอี้ถูกสมมติขึ้นใหม่ เพื่อคุ้มครองอัตลักษณ์ของเธอ)
ตำรวจครับ ไซมอน แบล็กเวลล์จากเชชเชอร์
ขอเข้าไปได้ไหมครับ มีเรื่องต้องคุยด้วย
- เข้ามาเลยครับ - ขอบคุณครับ ขอโทษที่มารบกวน
- มาเร็ว - ไม่เอานะ ไม่เอาอีกแล้ว ไม่!
- เดี๋ยวอธิบายทุกอย่างให้ฟังครับ - ไม่!
- มาเลย - ไม่ไหวแล้ว!
ผมรู้ว่ามันทำใจลำบาก
ขึ้นไปดูข้างบนเลย
- โอเค - ไม่นะ
- ลูซี่ - คะ
ขอเข้าไปนะ
- สวัสดีค่ะ สบายดีไหม - ค่ะ
สวัสดี ลูซี่ ขอโทษที่มารบกวนแต่เช้านะครับ
ผม **** จากหน่วยสืบคดีสำคัญแห่งเชสเตอร์
ผมมาจับคุณในข้อหา ต้องสงสัยฆาตกรรมและพยายามฆ่า
คุณไม่จำเป็นต้องพูดอะไร แต่อาจเป็นผลเสีย ต่อการสู้คดี หากภายหลังต้องนำไปอ้างในศาล
ทุกอย่างที่คุณพูด อาจถูกใช้เป็นหลักฐานในชั้นศาลได้
ผมเข้าใจว่าคุณคงรู้สึกช็อก
ตอนนี้ทางเราอยากขอให้คุณลุกขึ้น และแต่งตัวให้เรียบร้อยก่อนนะ ลูซี่
- โอเคค่ะ ตามฉันลงมาเลย - ค่ะ
ขอไปดูแมวหน่อยได้ไหมคะ
รออยู่นี่สักครู่นะคะ
ว่าไง
รู้ใช่ไหมว่าหนูไม่ได้ทำ
- แม่รู้ว่าลูกไม่ได้ทำ - พ่อรู้ลูกไม่ได้ทำ
รู้อยู่แล้ว
ไม่เป็นไรหรอก ฝากดูแลเด็กๆ ด้วยนะ
เข้าบ้านเถอะ แม่ อย่า…
อย่ามองเลย แม่ เข้าไปเถอะ
แม่ เข้าบ้านเถอะ
ขึ้นรถเลยค่ะ
วันนี้พนักงานสอบสวนได้ควบคุมตัว บุคลากรทางการแพทย์หญิงรายหนึ่ง…
ในข้อหาต้องสงสัยฆาตกรรมทารกแปดราย
และพยายามฆ่าอีกหกราย
เราได้ตรวจสอบพยานหลักฐานทีละคดี
และให้โอกาสคุณในการชี้แจงมาโดยตลอด
มันเหลือเชื่อมากเลยกับการที่คิดว่า พยาบาลสาวที่นั่งอยู่ตรงหน้าเรา
จะสามารถทำร้ายทารก ที่ปกป้องตัวเองไม่ได้เหล่านี้ได้
คุณเขียนข้อความไว้ว่า "ฉันมันปีศาจ ฉันเป็นคนทำเอง"
นี่คือคดีประวัติศาสตร์ที่นานครั้งจะเกิดขึ้นสักที
มีเด็กทารกถึง 17 ราย จาก 13 ครอบครัว
ถ้าคุณไม่มีส่วนเกี่ยวข้องกับการทรุดโดยฉับพลัน และการเสียชีวิตของเด็กทารกเหล่านี้
ทำไมคุณถึงเขียนข้อความ ที่ระบุชัดเจนว่าคุณเป็นคนทำ
ว่าคุณจงใจฆ่าเด็กๆ
ไม่มีความเห็นค่ะ
เธอเป็นพยาบาลสาวที่ไม่มีใครคาดคิดสงสัย
หนึ่งในฆาตกรต่อเนื่อง ที่สังหารเด็กมากที่สุดในประวัติศาสตร์อังกฤษ
ลูซี่ เล็ตบีถูกตัดสินว่ามีความผิดจริง…
ในคดีฆาตกรรมทารกแรกเกิดเจ็ดราย
แต่พยาบาลที่ดูอ่อนโยนคนนี้ ฆ่าเด็กในความดูแลของเธอจริงหรือ
วันนี้ คณะผู้เชี่ยวชาญทางการแพทย์ระดับสากล…
ได้ทำการตรวจประวัติการรักษา…
ข้อมูลที่ค้นพบ ขัดแย้งกับทุกสิ่งที่เคยถูกกล่าวในชั้นศาล
สรุปแล้วนะครับ ทุกๆ ท่าน เราไม่พบหลักฐานการฆาตกรรมใดๆ
นี่อาจเป็นข่าวคดีอาชญากรรม ที่บ้าบอที่สุดที่ฉันเคยได้ยินมาเลย
นางเป็นฆาตกรต่อเนื่อง ที่ฆ่าเด็กมากที่สุดในประวัติศาสตร์
ฉันไม่คิดว่านางทำนะ
เรื่องนี้มันน่าสลดใจและสยองขวัญมากเลย
เธอเป็นผู้บริสุทธิ์ ปล่อยเธอไปเถอะ
นางผิดจริงๆ
หรือแท้จริงแล้วผู้หญิงคนนี้คือผู้บริสุทธิ์กันแน่
(การสืบสวนคดีลูซี่ เล็ตบี)
(ภาพยนตร์นี้ได้รับสิทธิพิเศษ ในการเข้าถึงข้อมูลกรมตำรวจเชชเชอร์)
(ทั้งการสืบสวนและฟุตเทจ ที่ไม่เคยเปิดเผยที่ไหน)
การสอบปากคำนี้กำลังถูกบันทึกไว้
มันจะบันทึกทุกถ้อยคำ ที่พูดออกมาในการสอบปากคำครั้งนี้
ช่วยแนะนำตัวเองด้วยครับ
ลูซี่ เล็ตบีค่ะ
- วันเดือนปีเกิด - 4 มกราคม 1990
การสอบปากคำนี้เป็น โอกาสที่คุณจะได้ชี้แจงตอบโต้
ต่อเหตุผลที่คุณถูกจับกุมในครั้งนี้
หากคุณเป็นผู้บริสุทธิ์
และมีคำอธิบาย คำแก้ต่าง หรือหลักฐานที่อยู่ที่สมเหตุสมผล
เราจะช่วยหาหลักฐานมาสนับสนุนคุณเอง
เราไม่ได้จะมาตัดสินคุณ เข้าใจใช่ไหมครับ ลูซี่
- ค่ะ - ครับ
เราสอบปากคำลูซี่ เล็ตบีต่อเนื่องหลายชั่วโมง
(แดเนียล สโตเนียร์ สารวัตรสืบสวน)
ในช่วงแรก เราถามคำถามปลายเปิด ในขอบเขตที่กว้างมาก
เกี่ยวกับสิ่งที่เกิดขึ้นข้างเปลเด็ก
ช่วยเล่าให้ฟังหน่อยว่า ขั้นตอนการให้นมมื้อแรกของทารกเป็นยังไง
คุณหมอจะเป็นคนบอกว่า เมื่อไหร่ที่พวกเขาพอใจ
ที่จะให้เด็กเริ่มรับนมได้
ค่ะ
แล้วเด็กก็จะได้รับอาหาร ผ่านทางสายยางให้อาหารทางจมูกค่ะ
ค่ะ
และเรา… ปกติสำหรับเด็กที่คลอดก่อนกำหนด
เรามักจะเลือกให้นมแม่ของเด็ก หรือไม่ก็นมแม่บริจาคค่ะ
ปกติจะไม่ให้นมผงกับเด็กที่มีขนาดตัวแค่นั้น
ค่ะ
เธอดูเหมือนพยาบาลที่มีความสามารถ
และรู้วิธีการดูแลทารกเหล่านี้เป็นอย่างดี
แต่พอเราจี้ถามถึงสาเหตุ ที่ทารกคนหนึ่งเกิดภาวะล้มเหลวเฉียบพลัน
คำตอบของเธอก็เริ่มคลุมเครือขึ้นมาทันที
มาพูดถึงเคสเด็กหญิง *** กัน
เวลา 16:01 น. ของวันที่ 20 มิถุนายน 2015
เด็กคลอดโดยการผ่าคลอด และถูกส่งตัวมายังแผนกทารกแรกเกิดวิกฤต
และเมื่อเวลา 04:25 น. ของวันที่ 22 มิถุนายน 2015
เด็กหญิง *** ถูกประกาศว่าเสียชีวิต
มีอะไรที่คุณพอจะบอกเราได้ไหมว่า เกิดอะไรขึ้นกับเด็กคนนี้
ฉันจำเด็กหญิง *** ไม่ค่อยได้ค่ะ
ครับ
ทารกน้อยโซอี้มีอาการล้มเหลวเฉียบพลัน ถึงสามครั้งในช่วงเข้าเวรกลางคืนแค่คืนเดียว
เรารู้ว่าลูซี่ เล็ตบีอยู่ข้างเปลเด็กในตอนนั้น
แล้วทำไมถึงจำอะไรไม่ได้เลย
คุณจำตอนที่เด็กอาการทรุดไม่ได้เลยเหรอ
จำไม่ได้เลยเหรอว่าได้เข้าไปดูแลในช่วงนั้นไหม
จำไม่ได้ค่ะ
(สามปีก่อนหน้า)
สามสัปดาห์ก่อนกำหนดคลอด
ฉันตื่นมาแล้วพบว่าน้ำคร่ำแตก
ถึงเวลาแล้ว จะได้เจอลูกแล้ว
พอไปถึงโรงพยาบาล ฉันก็ได้รับการตรวจร่างกาย
และผลสแกนก็ยืนยันว่าทุกอย่างปกติดี
เราก็เลยตั้งตารอพบหน้าลูกน้อยโซอี้
แต่มันกลับไม่ราบรื่นอย่างที่คิด
ฉันเจ็บท้องอยู่ถึง 60 ชั่วโมง
ตอนนั้นรู้สึกว่ามันไม่ปกติ
ฉันเลยยืนกรานว่าจะผ่าคลอด
คุณหมออุ้มโซอี้ขึ้นมาเหนือผ้าคลุม
แต่ลูกดูเหมือนจะหายใจลำบาก
ต้องถูกส่งตัวไปห้องไอซียู
มันทรมานใจมากที่ต้องมองดูลูกอยู่ในตู้อบ
ฉันอุ้มลูกออกมาไม่ได้ แต่ก็ได้จับมือลูก
ลูกช่างบอบบางเหลือเกิน
ตัวเล็กและล้ำค่าที่สุด
ฉันได้เป็นแม่คนแล้ว
หมอบอกกับเราว่าลูกตอบสนองดีมาก
การตอบสนองเป็นไปตามที่คาดหวังไว้
และ… ไม่มีอะไรน่ากังวลเลย
ฉันกำลังหลับสนิทตอนที่พยาบาลเปิดไฟ
เธอบอกว่า "คุณต้องมาเดี๋ยวนี้เลยค่ะ"
ฉันถามว่า "มีเรื่องอะไร" เธอตอบว่า "ไม่มีเวลาแล้วค่ะ ต้องไปเดี๋ยวนี้"
ฉันจำได้ว่าถูกเข็นไปตามทางเดินยาวๆ
ในหัวคิดแต่ว่า "เกิดอะไรขึ้น"
ฉันสัมผัสได้ถึงความตื่นตระหนกในห้อง
คุณหมอพยายามทุกวิถีทาง เพื่อให้หัวใจลูกเต้นต่อไป
เขาไม่ยอมแพ้เลย
ฉันก็อยากให้เขาสู้ต่อไปให้นานที่สุด
แต่หมออีกคนเอามือวางบนไหล่เขา
แล้วบอกว่า "พอได้แล้ว ปล่อยไปเถอะ"
หมอคนนั้นยังอุ้มโซอี้อยู่ในมือ
แต่… เขาหยุดทุกอย่างที่กำลังทำอยู่
แค่นั้นแหละค่ะ และทุกอย่างก็จบลง
จบสิ้นลง
ฉันกับสามี
ร้องไห้อกแทบแตกสลาย แล้ว…
ฉันก็…
เราได้แต่พูดว่า "นี่มันอะไรกัน เกิดอะไรขึ้น"
ลูกยังดีๆ อยู่เลย…
ฉันไม่… ฉันโกรธมาก
ทั้งเสียใจและสับสนไปหมด แล้วก็…
นั่นแหละ
ตอนที่โซอี้เสียชีวิต เราไม่รู้เลยว่ามันเกิดอะไรขึ้น
อาการเริ่มดีขึ้นแล้วแท้ๆ
ไม่มีใครคาดคิดว่าเธอจะมาเสียชีวิตตอนนั้น
ทำไมจู่ๆ อาการถึงทรุดหนักขนาดนั้นได้
ทำไมถึงไม่ตอบสนองต่อการกู้ชีพ
แต่สิ่งที่น่ากังวลใจยิ่งกว่านั้นคือ โซอี้เป็นทารกรายที่สามที่เสียชีวิต
ในระยะเวลาเพียงแค่สองสัปดาห์กว่าๆ
เด็กบางคนมีผื่นประหลาดขึ้นตามตัว
และไม่ตอบสนองต่อการกู้ชีพ ทั้งที่จริงๆ แล้วควรจะตอบสนอง
นั่นคือสิ่งที่น่ากังวล ทำไมทารกสามราย ถึงตายในเวลาไล่เลี่ยกันขนาดนี้
เรามองข้ามอะไรในแผนกนี้ไปหรือเปล่า
แม้ว่าเราจะหวังว่า
การตายทั้งสามรายนั้นอาจเป็นแค่คราวเคราะห์
แต่น่าเศร้าที่มันไม่หยุดแค่นั้น
ทารกยังคงทยอยเสียชีวิต
ถี่กว่าที่ผมเคยเจอมาตลอดการทำงานในแผนกนี้
พอถึงเดือนกุมภาพันธ์ ปี 2016 ก็มีเด็กตายสะสมถึงเก้ารายแล้ว
มันกลายเป็นช่วงเวลาที่น่ากลัวและน่ากังวลมาก
แพทย์ผู้เชี่ยวชาญบางท่าน ขอประชุมด่วนกับฝ่ายบริหารความเสี่ยง
และผู้อำนวยการ ฝ่ายการพยาบาลของโรงพยาบาล
แต่พวกเขากลับดูเหมือน ไม่ได้กังวลอะไรเป็นพิเศษ
เราไม่เคยเจออะไรแบบนี้มาก่อน เลยไม่รู้ว่าควรทำยังไง
จนกระทั่งเดือนมิถุนายน 2016 สถานการณ์ก็มาถึงจุดแตกหัก
เมื่อมีเด็กเสียชีวิตเพิ่มอีกสองราย โดยที่เราอธิบายสาเหตุการตายไม่ได้
ในตอนนั้น มีการเสียชีวิตที่ผิดปกติถึง 13 ราย
ตลอด 21 ปีที่เป็นแพทย์ผู้เชี่ยวชาญมา ผมไม่เคยเห็นอะไรแบบนี้มาก่อนเลย
พอถึงจุดนั้น เราตระหนักได้ว่า ต้องทำอะไรสักอย่างแล้ว
(พฤษภาคม ปี 2017)
มีคืนหนึ่ง ผมทำงานอยู่ที่สำนักงานใหญ่ ดึกพอสมควร
ผมได้รับรายงานสามฉบับแยกกัน จากโรงพยาบาลเคาน์เทสส์ออฟเชสเตอร์
รายงานระบุถึง การพุ่งสูงขึ้นของตัวเลขการเสียชีวิต
และภาวะล้มเหลวเฉียบพลันร้ายแรง ในแผนกทารกแรกเกิดวิกฤต
ระหว่างเดือนมิถุนายน 2015 ถึงกรกฎาคม 2016
มีการเสียชีวิตเกิดขึ้น 13 ราย
สิ่งที่น่ากังวลที่สุดจากความเห็นของทีมแพทย์…
คือการตายและการทรุดหนักเหล่านั้น หลายครั้งไม่สามารถอธิบายสาเหตุได้
ผมได้รับแจ้งในตอนนั้นว่า
มีเจ้าหน้าที่คนหนึ่งที่ถูกย้ายออกจากแผนก
ตอนแรกผมคิดว่าอาจจะยังเร็วเกินไปสักหน่อย
ที่จะระบุตัวผู้ต้องสงสัย
อาจมีเหตุผลอันสมควรมากมายหลายประการ
ที่อธิบายได้ว่าทำไมเด็กถึงตายมากขนาดนี้
เป็นความผิดพลาดของโรงพยาบาลหรือเปล่า
มีโรคติดต่อที่ควบคุมไม่ได้
หรือเป็นไปได้ไหม ที่เด็กเหล่านี้อาจตายโดยธรรมชาติ
เราต้องเข้าใจสถานการณ์ทางการแพทย์
ที่ทารกแต่ละคนต้องเผชิญ
เราจึงต้องหาผู้เชี่ยวชาญอิสระที่น่าเชื่อถือ
มาให้ความเห็นที่เป็นกลาง
เกี่ยวกับทารกที่ประสบภาวะล้มเหลว อย่างไม่คาดคิดเหล่านี้
เช้าวันหนึ่ง ตอนอยู่ที่บ้าน ผมไปเจอบทความหนึ่งเข้า
เรื่องกรมตำรวจเชชเชอร์ กำลังสืบสวนแผนกทารกแรกเกิดวิกฤต
เกี่ยวกับการตายของทารกจำนวนมาก
ผมเลยคิดว่า "อืม น่าสนใจแฮะ"
"ฟังดูเหมือนงานถนัดเราเลย"
(ดร. ดีวี เอแวนส์ พยานผู้เชี่ยวชาญฝ่ายอัยการ)
ผมสะสมประสบการณ์ และความเชี่ยวชาญมานานกว่า 30 ปี
ในการดูแลทารกที่ป่วยหนัก
และทำหน้าที่พยานผู้เชี่ยวชาญมาหลายทศวรรษ
ในศาลอาญา
ผมบอกตำรวจว่า "ขอดูสักคดีหนึ่งก่อน
จะได้พอเห็นภาพว่าเกิดอะไรขึ้น"
ทารกรายนี้ ตอนเกิดมาแข็งแรงดีมาก
ตัวโตใช้ได้ น้ำหนักเกินสองกิโลกรัม
อาการคงที่มาตลอด แต่จู่ๆ ก็เกิดล้มเหลวเฉียบพลัน
ผมเห็นภาพถ่ายลิ่มเลือดขนาดใหญ่เท่าลูกหิน
อยู่ใต้ตับ
แถมยังมีเลือดออกในช่องท้องด้วย
สำหรับผมแล้ว มันดูแย่มาก
เป็นไปได้ยังไงที่ทารกซึ่งอาการดีมาตลอด
จะจู่ๆ มีความผิดปกติร้ายแรงเกิดขึ้นที่ตับ
และไม่กี่ชั่วโมงต่อมา เด็กก็เสียชีวิต
ผมบอกตำรวจว่า
"ผมอยากดูบันทึกเคสทั้งหมด ในช่วงสองปีที่ผ่านมา"
ในที่สุดก็ได้มา 32 เคส
และพบเหตุการณ์ที่น่าสงสัย
ในประมาณครึ่งหนึ่งของเคสทั้งหมด
เด็กๆ ที่ประสบภาวะล้มเหลวเฉียบพลันรุนแรง อย่างไม่คาดคิด
และหาสาเหตุไม่ได้
ตั้งแต่ทำงานมา ผมไม่เคยเจอแบบนี้มาก่อน
จนต้องคิดถึงสิ่งที่ไม่อยากคาดคิดที่สุด
มีคนจงใจทำร้ายทารกเหล่านี้
นั่นทำให้การสืบสวนของเราก้าวไปสู่อีกระดับ
มันคือความจริงที่น่าสะอิดสะเอียนว่า นี่อาจเป็นการฆาตกรรมทารก
คำถามต่อไปที่เราต้องตอบคือ
"ใครทำ"
เราตรวจสอบทุกคนที่อาจอยู่ในพื้นที่
ในทุกครั้งที่มีเด็กตายหรืออาการทรุด
หมอคนไหนอยู่ที่นั่น พยาบาลคนไหนบ้าง
สมาชิกครอบครัวคนไหน
ใครเข้าถึงยาได้บ้าง ใครเข้าถึงประวัติการรักษาได้
แล้วก็ตรวจสอบซ้ำๆ
มีใครอีกที่อาจอยู่ที่นั่น ใครบ้างที่อาจทำเรื่องแบบนี้ได้
เมื่อเราดูข้อมูล รูปแบบที่ชัดเจนก็ปรากฏ
(ตารางเวรแผนกทารกแรกเกิดวิกฤต)
จากเหตุเสียชีวิตและล้มเหลวเฉียบพลัน อย่างน่าสงสัย 25 ครั้ง
มีชื่อหนึ่งปรากฏขึ้นมาอย่างต่อเนื่อง
พยาบาลคนนี้มีบทบาทสำคัญ
ในทุกเหตุการณ์
(ลูซี่ เล็ตบี)
และนั่นก็คือลูซี่ เล็ตบี
(เก้าปีก่อนหน้า)
ฉันจำวันแรกที่เข้าเรียนได้
ฉันเดินเข้าไปในห้องเลกเชอร์ใหญ่มหึมา
ฉันไม่รู้จักใครเลย
ก็เลยไปนั่งอยู่คนเดียว
แล้วก็มีผู้หญิงคนหนึ่งเดินมาหา
เธอนั่งลงแล้วพูดว่า "ยินดีที่ได้รู้จักนะ ฉันชื่อลูซี่"
(อำพรางตัวด้วยระบบดิจิทัล)
รอยยิ้มของเธอทำให้ฉันรู้สึกผ่อนคลายทันที
หลังจากเริ่มเรียนที่มหาวิทยาลัยไปได้สี่วัน
เราก็ตัวติดกันตลอด
เราเข้าเรียนด้วยกัน
สลับไปกินข้าวที่บ้านกันและกัน
ไปเที่ยวคลับด้วยกัน
ถ้าไปเที่ยวดึกๆ ฉันก็จะค้างบ้านเธอ หรือไม่เธอก็จะมานอนบ้านฉัน
ไปดูหนังด้วยกัน
พูดง่ายๆ คือทำทุกอย่างด้วยกันหมด
เธอเป็นคนมีอารมณ์ขันแบบแปลกๆ
รู้สึกว่า… สนุกกันตลอดเวลา
ลูซี่เป็นลูกคนเดียว พ่อแม่เลยรักและทะนุถนอมเธอสุดๆ
พวกเขาสุดแสนจะภูมิใจที่เธอได้เข้ามหาวิทยาลัย
และเรียนเป็นพยาบาล
เธอเป็นคนใฝ่เรียนรู้และอยากรู้ทุกเรื่อง
เพื่อให้เข้าใจในสิ่งที่ตัวเองทำอย่างถ่องแท้
ฉันกับลูซี่ได้ฝึกงานที่แรกด้วยกัน
ที่โรงพยาบาลเคาน์เทสส์ออฟเชสเตอร์
เราตื่นเต้นกันสุดๆ
แต่พยาบาลที่เชสเตอร์ค่อนข้าง… แบ่งพรรคแบ่งพวก
ฉันจำได้ว่าตอนไปกินมื้อเที่ยงที่ห้องพักพนักงาน
พยาบาลก็จับกลุ่มนั่งคุยกันอยู่
ฉันจำได้ว่าลูซี่พยายามจะร่วมวงด้วย
แต่พวกนั้นเมินใส่เธอ
มันมีความรู้สึกว่าพยาบาลไม่ต้อนรับเรา
ทีมแพทย์ที่นั่นไม่ให้การต้อนรับเรา
ฉันเริ่มคิดว่าอาจมีคนบางพวก กำลังพยายามอย่างจงใจ
เพื่อทำให้ลูซี่อยู่ลำบาก
ฉันนึกไม่ออกเลยว่า อะไรคือเหตุผลที่ทำให้คนพวกนั้น
ปฏิบัติกับเธอแบบนั้น
นอกจากว่าพวกเขาไม่ชอบ ที่เธอเป็นคนขี้อายและเงียบขรึม
ฉันรู้ตัวว่าไม่อยากอยู่ที่เคาน์เทสส์ต่อแล้ว
แต่ลูซี่สมัครงานในแผนกทารกแรกเกิดวิกฤต
ฉันไม่เข้าใจว่าทำไมเธอถึงอยากอยู่ต่อ
เมื่อดูจากพฤติกรรมของพยาบาลและหมอบางคน
วันรับปริญญาเป็นช่วงเวลาที่ทั้งสุขและเศร้า
สองครอบครัวเรานัดกินมื้อค่ำด้วยกัน
พ่อแม่ลูซี่ภูมิใจมากที่ลูกสาวเรียนจบ
ถึงกับส่งเรื่องไปลงข่าวใหญ่ ในหนังสือพิมพ์ท้องถิ่น
แต่มันก็น่าเศร้าเหมือนกัน
เพราะฉันกังวลว่า เธอจะรับมือกับมันไหวหรือเปล่า
(สี่ปีต่อมา)
ลูซี่เป็นพยาบาลที่เป็นคนเงียบๆ
เธอดูขยันขันแข็งและกระตือรือร้น
เท่าที่ผมดูก็มีความสามารถดี
ไม่มีอะไรที่ทำให้ผมเอะใจเลย
แต่พอถึงปลายปี 2015
แพทย์ผู้เชี่ยวชาญทุกคนก็เริ่มกังวล
เรื่องการตายที่ผิดปกติในแผนกจำนวนมาก
แต่เมื่อมีการทบทวนเรื่องบุคลากร ก็พบว่ามีปัจจัยร่วมบางอย่าง
มีคนเดียวที่เข้าเวรในทุกครั้งที่เด็กตาย
ซึ่งก็คือลูซี่ เล็ตบี
ตอนแรกผมไม่แน่ใจว่าจะคิดกับเรื่องนี้ยังไงดี
(ล. เล็ตบี)
มันเป็นแค่เรื่องบังเอิญ หรือเธอตั้งใจทำร้ายเด็กกันแน่
เราเลยตัดสินใจหารือเรื่องนี้ กับผู้จัดการฝ่ายการพยาบาลทารกแรกเกิดวิกฤต
แต่เธอยืนกรานอย่างหนักแน่นว่า
ลูซี่ เล็ตบีเป็นพยาบาลที่เก่ง และทุ่มเทกับการทำงานมาก
และไม่น่าเป็นไปได้
ที่จะมาสงสัยว่าเธอทำร้ายคนไข้
น่าเศร้าที่ยังคงมีทารกตายตอนกลางคืนอยู่เรื่อยๆ
และลูซี่ เล็ตบีก็เข้าเวรในทุกครั้งที่มีเด็กตาย
สุดท้ายพวกผู้จัดการอาวุโสก็เลยตัดสินใจ
ให้ลูซี่ เล็ตบีย้ายไปเข้าเวรกลางวันแทน
แล้วการเสียชีวิตและล้มเหลวเฉียบพลัน ในตอนกลางคืนก็หยุดลง
แต่ที่น่าตกใจคือมันกลับไปเกิดขึ้นตอนกลางวันแทน
ในตอนนั้น
พวกเราในฐานะคณะแพทย์ผู้เชี่ยวชาญ ตระหนักว่ารอช้ากว่านี้ไม่ได้แล้ว
ลูซี่ เล็ตบีต้องออกจากแผนกทารกแรกเกิดวิกฤต
(ลูซี่ เล็ตบี ถึงสารวัตรสืบสวนฮิวส์)
ไม่ถึงหนึ่งปีหลังจากเริ่มการสืบสวน
ผมได้รับอีเมลจากลูซี่ เล็ตบี ส่งมาจากบัญชีอีเมลเอ็นเอชเอสของเธอ
(เรื่อง: ปฏิบัติการฮัมมิงเบิร์ด)
เธอเอ่ยถึงปฏิบัติการ ที่ยังไม่ได้ประกาศต่อสาธารณะ
(ฉันอยากทราบคร่าวๆ ว่า)
(จะได้รับการติดต่อเมื่อไหร่)
เธอรู้ว่าเพื่อนร่วมงานทยอยถูกสอบปากคำ แต่ตัวเธอยังไม่ถูกเรียก
เลยอยากรู้ว่าเราจะคุยกับเธอเมื่อไหร่
(รบกวนขอข้อมูล เพื่อช่วยคลายความกังวลของฉันด้วย)
ผมมองมันน่าสนใจ
ผมคิดว่า "เธออาจมีข้อมูลที่อยากบอกเราก็ได้"
(ฉันยินดีให้ติดต่อ หากคุณต้องการคุยเรื่องใดกับฉัน)
(ขอบพระคุณเป็นอย่างสูง ลูซี่ เล็ตบี)
เราจำเป็นต้องถามลูซี่ เล็ตบี
และวิธีที่ดีที่สุด หรือวิธีเดียวเลยก็ว่าได้
คือจับกุมตัวเธอ
- ลูซี่ใช่ไหมครับ - ค่ะ
ผมชื่อ **** จากกรมตำรวจเชชเชอร์ ขอเข้าไปหน่อยได้ไหมครับ
- ได้ค่ะ - ขอบคุณครับ
- มีใครอยู่บ้านอีกไหมครับ - มีค่ะ
- ใครครับ - คุณพ่อค่ะ
ครับ เดี๋ยวจะมีเจ้าหน้าที่ขึ้นไปหาคุณพ่อ
- ขอผมคุยด้วยหน่อยนะครับ - เดี๋ยวฉันไปตามคุณพ่อนะคะ
เชิญนั่งก่อนครับ
ขอแจ้งให้ทราบก่อนนะคะว่านี่คือกล้องติดตัว
และตอนนี้กำลังมีการบันทึกภาพอยู่นะคะ
- ค่ะ - นี่สวิตช์ไฟห้องนั่งเล่นใช่ไหมครับ
- ใช่ค่ะ - ครับ อันไหนนะ… อ้อ ได้ละ
ลูซี่ ผมอยากให้คุณตั้งใจฟังให้ดี
เดี๋ยวผมจะอ่านข้อมูลบางอย่างให้ฟังนะครับ
- ค่ะ - ตั้งใจฟังให้ดีนะครับ
"ระหว่างมีนาคม 2015 ถึงกรกฎาคม 2016
แผนกทารกแรกเกิด ร.พ.เคาน์เทสส์ออฟเชสเตอร์
มีอัตราการตายของทารก ในความดูแลพุ่งสูงผิดปกติ
หลังทางโรงพยาบาลได้ทำการตรวจสอบภายใน
คดีนี้ถูกส่งต่อให้กรมตำรวจเชชเชอร์
ซึ่งได้ดำเนินการสืบสวนสอบสวน
จากการสืบหาและพยานหลักฐานที่รวบรวมได้
พบการกระทำผิดฐานฆาตกรรมและพยายามฆ่า
และคุณถูกระบุว่าเป็นผู้ต้องสงสัย ในการกระทำผิดดังกล่าว
คุณไม่จำเป็นต้องพูดอะไร แต่อาจเป็นผลเสีย ต่อการสู้คดี หากภายหลังต้องนำไปอ้างในศาล
ทุกอย่างที่คุณพูด อาจถูกใช้เป็นหลักฐานในชั้นศาล
การจับกุมนี้จำเป็นต่อการสืบสวนคดีอย่างทันท่วงที
และเพื่อคุ้มครองเด็ก หรือบุคคลที่ไร้ทางสู้รายอื่นๆ"
คุณเข้าใจสิ่งที่ผมเพิ่งอ่านไปไหมครับ
ลูซี่ครับ ต่อจากนี้
คุณต้องไปที่สถานีตำรวจ เพื่อรับการสอบปากคำเกี่ยวกับข้อกล่าวหา
เดี๋ยวเจ้าหน้าที่จะนำคุณขึ้นไปข้างบน
ตอนนี้คุณอยู่ภายใต้การควบคุมตัว ทางเราจึงต้องอยู่กับคุณตลอด
เพื่อคอยดูไม่ให้คุณหลบหนี และเพื่อความปลอดภัยของทั้งสองฝ่าย
ต้องใส่รองเท้าหรืออะไรก่อนไหมคะ
จะไปในชุดนี้เลยใช่ไหม
ชุดวอร์มก็น่าจะเหมาะดีอยู่แล้ว
หารองเท้าใส่ให้ก่อนนะ
ฉัน…
มีรองเท้าไหมคะ
ตั้งแต่นี้ ห้ามแตะต้องของอย่างอื่นในบ้าน
เพราะงั้นคุณจะเคลื่อนย้ายหรือหยิบอะไรไม่ได้ค่ะ
จะค้นบ้านไหมคะ
ต้องค้นบ้านด้วยค่ะ
ขอลามันหน่อยได้ไหมคะ
- หมายถึงแมวเหรอ ได้สิ - ค่ะ
นี่เป็นแค่ขั้นตอนในการเคลื่อนย้ายนะคะ
เพื่อความปลอดภัยของคุณและเราขณะอยู่ในรถ
พอถึงที่คุมขังแล้วจะถอดกุญแจมือให้นะคะ
ฉันตื่นตอนโทรศัพท์ดังประมาณหกโมงเช้า
ปลายสายบอกว่า "นี่กรมตำรวจเชชเชอร์
โทรมาแจ้งว่าทางเราได้จับกุมใครบางคน
ในข้อหาต้องสงสัยว่า…"
(อำพรางตัวด้วยระบบดิจิทัล)
"ฆาตกรรมลูกสาวคุณ"
จู่ๆ ฉันก็ฉุกคิดขึ้นได้ว่า อาจมีคนตั้งใจทำร้ายลูกฉันก็ได้
ฉัน…
พวกเราแค่รู้สึก…
หมดคำพูด
เอาละค่ะ
กรุณาลงรถเลยค่ะ
กางแขนหน่อยนะครับ
มีตรงนี้นิดหน่อย
อาชีพปัจจุบันครับ
พยาบาลเด็กค่ะ
เชิญนั่งตรงนั้นก่อนครับ ลูซี่
บุคลากรการแพทย์ถูกจับกุม ในข้อหาต้องสงสัยฆาตกรรมทารกแปดราย
และพยายามฆ่าอีกหกราย ที่โรงพยาบาลเคาน์เทสส์ออฟเชสเตอร์ หลัง…
พอเห็นหน้าปุ๊บ
ฉันจำพยาบาลคนนั้นได้ทันที
ตอนที่ฉันไปเยี่ยมโซอี้ครั้งแรก
เธอถือคลิปบอร์ดอยู่ แต่เธอไม่ได้ทำหน้าที่อะไรอยู่เลย
แค่เฝ้าดูพวกฉันเฉยๆ
การจับกุมในวันนี้ยืนยันความเป็นไปได้ อันน่าสยดสยองที่ว่า
ทารกแรกเกิดเหล่านั้นอาจถูกฆาตกรรม
ข้อความแจ้งเตือนข่าวนี้เด้งขึ้นมาในมือถือ
ฉันตัวสั่นไปหมด หัวใจก็เต้นไม่เป็นส่ำ
หัวใจเต้นรัวเลย
คิดแต่ว่า "ทำไมถึงจับลูซี่ล่ะ"
ฉันไม่อยากเชื่อเลยจริงๆ
ฉันคิดว่ามันน่าจะเป็น ความเข้าใจผิดที่เลวร้ายมากๆ
(เริ่มการบันทึก)
เอาละครับ การสอบปากคำนี้มีการบันทึกไว้ ผมคือตำรวจสืบสวนลี
- และเจ้าหน้าที่อีกท่าน… - รหัส 3201 วิกกี้ โฮลต์
ช่วยแนะนำตัวอีกครั้งครับ ลูซี่
ลูซี่ เล็ตบี
เป้าหมายสูงสุดในการสอบปากคำลูซี่ เล็ตบี
คือการค้นหาความจริงว่า เกิดอะไรขึ้นกับเด็กๆ เหล่านี้
และเพื่อให้โอกาสเธออย่างเต็มที่
ในการอธิบายถึงสาเหตุอื่นๆ ว่า
ทำไมเด็กๆ ถึงมีอาการทรุดหนักลงอย่างรวดเร็ว หรือล้มเหลวเฉียบพลันร้ายแรง
โดยทั่วไป ในระหว่างการกู้ชีพ
ใครมีหน้าที่อะไรบ้าง
ปกติทีมแพทย์จะดูแลทางเดินหายใจ
พวกเขาจะเป็นคนให้ยากู้ชีพ
- ก็คือจะมีคนให้ยาสองคน - ค่ะ
ตามหลักแล้ว ควรจะมีอีกคนที่คอยปลอบประโลมพ่อแม่เด็ก
เธอมีความรู้ดีมาก และดูใจเย็น
ให้ความร่วมมือดี
เมื่อพูดถึงขั้นตอนการดูแลทารก
เธอก็ตอบคำถามได้หมด
แล้วใครเป็นคนจดบันทึก ระหว่างการพยายามกู้ชีพครับ
ตามหลักแล้วจะมีเจ้าหน้าที่จดบันทึกค่ะ
ปกติจะเป็นหมอที่จบใหม่
หรือไม่ก็พยาบาลสักคนที่จะรับหน้าที่จดบันทึก
แต่พอเธอถูกจี้ถามในบางประเด็น
โดยเฉพาะเรื่องการกระทำของเธอ ในช่วงที่เด็กเข้าสู่ภาวะล้มเหลวเฉียบพลัน
เธอดูเหมือนจะเริ่มพูดจาเลี่ยงๆ
ก่อนหน้าที่เด็กจะทรุดไม่นาน ลูซี่
คุณมีเหตุจำเป็นให้ต้องเข้าไป ในห้องอภิบาลหนึ่งไหมครับ
ฉันจำไม่ได้ค่ะ
ครับ ตอนนั้นคุณประจำอยู่ห้องหนึ่งหรือเปล่า
คิดว่าไม่นะคะ แต่จำไม่ได้ว่าดูแลเด็กคนไหนอยู่
ครับ
แล้วคุณจำไม่ได้เลยเหรอว่า
ทำไมถึงไปโผล่อยู่ในห้องหนึ่ง ตอนที่เขาทำการกู้ชีพกันอยู่ได้
จำไม่ได้ค่ะ
เธอจะใช้เวลาคิดก่อนตอบ
และทิ้งช่วงเวลานานจนสังเกตได้
ก่อนจะยอมตอบ
คุณทราบไหมว่าทำไมเด็กถึงต้องรับการกู้ชีพ
ไม่ค่ะ ฉันจำเหตุการณ์ก่อนหน้านั้นไม่ได้เลย
รู้แค่ว่าได้รับการกู้ชีพ
คำตอบเหล่านี้ สร้างความคลางแคลงใจให้เราอย่างมาก
ลูซี่ เล็ตบี ถูกคุมตัวนานหลายชั่วโมง
แต่เรายังมีหลักฐานไม่เพียงพอที่จะตั้งข้อหาเธอ
และยังมีข้อมูลอีกมากที่ต้องสืบค้น
หลังสอบปากคำ ลูซี่จึงได้รับการประกันตัวออกไป
ซึ่งช่วยให้เรามีโอกาส รวบรวมหลักฐานจากผู้เชี่ยวชาญเพิ่มเติม
และตรวจสอบสิ่งของที่พบ จากการตรวจค้นอย่างละเอียดถี่ถ้วน
มีวัตถุจำนวนมหาศาลที่ต้องตรวจสอบ
(หลักฐานปฏิบัติการฮัมมิงเบิร์ด)
(เก็บ)
เจอกล่องที่มีคำว่า "เก็บ" เขียนอยู่ด้านหน้า
ข้างในมีใบส่งมอบทารก จากโรงพยาบาลในเชสเตอร์
เป็นเอกสารลับสุดยอด
ที่มีข้อมูลส่วนตัว
ชื่อผู้ป่วย
วันเดือนปีเกิด และสรุปอาการป่วยในช่วงเวลานั้น
เมื่อตรวจสอบอย่างละเอียด พบว่าเอกสารบางฉบับ
มีความเกี่ยวข้องกับเด็กที่ล้มเหลวเฉียบพลัน และเสียชีวิตในเวลาต่อมา
ซึ่งเป็นเรื่องที่น่ากังวลอย่างยิ่ง
ลูซี่ เล็ตบีเขียนอะไรไว้เยอะมาก
และเก็บเอกสารต่างๆ ไว้เยอะมาก
มีไดอารี่หลายเล่ม
(หลักฐานปฏิบัติการฮัมมิงเบิร์ด)
และกระดาษโน้ตโพสต์อิท
(ช่วยด้วย)
เราพบหลักฐานบางอย่างที่น่ากังวลอย่างมาก
ทำให้เราจำเป็นต้อง คุมตัวลูซี่ เล็ตบีกลับมาอีกครั้ง
เราต้องถามคำถามที่ตรงไปตรงมา แต่เป็นคำถามที่ตอบยากกับลูซี่ เล็ตบี
ตำรวจครับ ไซมอน แบล็กเวลล์จากเชชเชอร์
ขอเข้าไปได้ไหมครับ มีเรื่องอยากคุย
ลูซี่ใช่ไหมคะ
ค่ะ
ขอเข้าไปหน่อยนะคะ
สวัสดีครับ ลูซี่
จากหลักฐานใหม่ และหลักฐานเพิ่มเติมที่เราได้รับมา
ผมขอจับกุมคุณในหลายข้อหา
- เดินตามลงมาเลยค่ะ - ค่ะ
กลยุทธ์ในตอนนี้กลายเป็นเรื่องง่ายมาก
มีหลักฐานอยู่มหาศาล ดังนั้นจึงชัดเจนว่า
ฉันต้องจี้ไปที่ข้อเท็จจริงที่เธอไม่อาจโต้แย้งได้
ถ้าเธอสามารถอธิบายเป็นอย่างอื่นได้
ตอนนี้แหละที่เธอต้องแจ้ง
นี่เป็นการสอบปากคำต่อเนื่อง จากครั้งก่อนๆ นะคะ ลูซี่
อย่างที่คุณเห็น ไฟสีแดงติดแล้ว
การสอบสวนนี้มีการบันทึกภาพไว้ด้วย
และมีการเฝ้าดูจากชั้นบน
มีการตรวจค้นที่บ้านพักของคุณ
และพบใบส่งมอบคนไข้จำนวนมาก
อยู่ที่บ้านของคุณ
คุณอธิบายเรื่องนี้ได้ไหม
ก็แค่ใบส่งมอบที่ฉันเผลอถือกลับบ้านมาด้วยค่ะ
ฉันไม่ได้เอาของออกจากกระเป๋าก่อนกลับบ้าน
(หลักฐานปฏิบัติการฮัมมิงเบิร์ด)
มีใบส่งมอบเกือบ 250 ใบ
ซึ่งถูกเก็บเรียงตามลำดับเวลา
เรียงตามวันที่
เห็นได้ชัดว่าเธอเป็นคนรอบคอบและมีระเบียบ
เธอรู้ว่ามันมีข้อมูลที่เป็นความลับ
และรู้ดีว่าไม่ควรเก็บมันไว้กับตัว
ดังนั้น ความคิดที่ว่าเธอเผลอหยิบ ประวัติการแพทย์ที่เป็นความลับ
กลับบ้านไปถึง 250 ใบ เป็นเรื่องที่ไม่น่าเชื่ออย่างมาก
(เก็บ)
อธิบายมาหน่อยว่า ทำไมคุณถึงเก็บใบส่งมอบไว้ในแฟ้ม
ฉันไม่รู้จะทิ้งเอกสารยังไง
ก็เลยยังไม่ได้ทิ้งค่ะ
คุณไม่รู้วิธีทิ้งเอกสารเหรอ
ค่ะ
ก่อนหน้านี้คุณเคยเอาใบส่งมอบกลับบ้าน แล้วเอาไปทำลายมาก่อนหรือเปล่าคะ
คิดว่าไม่เคยค่ะ
เพราะฉันไม่มีเครื่องทำลายเอกสาร ถ้าจะทำลาย…
ก็ต้องใช้วิธีนั้น
ระหว่างที่ตำรวจตรวจค้น
เราเจอเครื่องทำลายเอกสาร ในห้องนอนห้องหนึ่งที่บ้านเธอ
สิ่งที่เธอพูดมันเลยฟังไม่ขึ้น
เธอสามารถทำลายเอกสารลับเหล่านั้น
และกำจัดมันได้ด้วยตัวเอง แต่กลับเก็บเอาไว้
เอกสารในแฟ้มที่คุณเก็บไว้ที่บ้านน่ะ ลูซี่
เป็นเอกสารของเด็กๆ ที่คุณได้รับมอบหมายให้ดูแลหรือเปล่าคะ
ใช่ค่ะ
การที่เราจะเก็บอะไรไว้ ย่อมมีเหตุผลเสมอ
เพราะมันสำคัญกับเรา
(ลูซี่ เล็ตบี หลักฐานไดอารี่ 2016)
ระหว่างการตรวจค้น เราเจอสมุดไดอารี่หลายเล่ม
เมื่อเริ่มตรวจสอบดู เราก็พบรายละเอียดที่ทำให้ไม่สบายใจ
มีบางหน้าที่เธอเขียนชื่อย่อไว้
ซึ่งตรงกับชื่อย่อของเคสที่น่าสงสัย
ที่เรากำลังสืบสวนอยู่
เพื่อนร่วมงานฉันเคยถามคุณ เรื่องภาวะล้มเหลวเฉียบพลันของพวกเด็กๆ
และคุณก็บอกว่าคุณบันทึกไว้
- ทำไมคะ - คงแค่อ้างอิงถึงค่ะ
ฉันไม่รู้ว่าฉันบันทึกไว้ด้วยวิธีไหน
เหรอคะ
มีบางวัน
ที่เรารู้ว่ามีเด็กอาการทรุด
ซึ่งเธอวาดเครื่องหมายดอกจันเอาไว้
ฉันคิดว่าที่จดไว้ในไดอารี่ มีบางวันที่ฉัน
ฉันใส่เครื่องหมายดอกจัน หรือทำเครื่องหมายในวันที่…
มีเด็กอาการไม่ค่อยดี
แล้วจุดประสงค์คืออะไรคะ
ไม่รู้สิคะ แค่ไว้สำหรับส่วนตัว…
ส่วนตัวเรื่องอะไรคะ
ไม่รู้สิ คงเพื่อทบทวนตัวเอง
ทำไมถึงอยากทบทวนตัวเองเรื่องนั้นล่ะคะ ลูซี่
เพราะฉันไม่คุยเรื่องพวกนี้กับใคร
แต่เก็บไว้ในใจและค่อยๆ คิดทบทวนตัวเอง
แต่ในมุมมองของเรา
เธอจดบันทึกเด็กที่ถูกกระทำในวันนั้นๆ
ระหว่างการค้นรอบที่สอง
เราเจอถุงขยะสีดำในโรงรถของเธอ
มีกระดาษแผ่นหนึ่ง
ที่มีข้อความที่น่าตกใจเขียนไว้
ฉันจะอ่านข้อความบางส่วนให้ฟังนะคะ เขียนว่า
"ฆาตกร ฆาตกรรม"
"ไม่มีใครรู้หรอกว่าเกิดอะไรขึ้นและทำไม"
อธิบายข้อความพวกนี้ให้ฉันฟังหน่อยค่ะ ลูซี่
ไม่มีความเห็นค่ะ
อธิบายที่เขียนไปว่า "ฆาตกร" มาหน่อยค่ะ
ไม่มีความเห็นค่ะ
คุณกำลังจะสื่อว่าคุณเป็นฆาตกรหรือเปล่าคะ
ไม่มีความเห็นค่ะ
อธิบายข้อความนี้
"ไม่มีใครรู้หรอกว่าเกิดอะไรขึ้นและทำไม"
- ไม่มีความเห็นค่ะ - หมายความว่าไงคะ ลูซี่
ไม่มีความเห็นค่ะ
เริ่มเห็นเลยว่าเธอเริ่มจะเข้าใจ
และตระหนักว่าหลักฐานกำลังชี้ไปทางไหน
ลูซี่ ตั้งแต่คุณออกจากแผนกไป
มีทารกอายุครรภ์ 32 สัปดาห์ขึ้นไป จำนวน 887 คน
ที่เกิดในโรงพยาบาลเคาน์เทสส์ออฟเชสเตอร์
และเข้ารับการรักษาในแผนกทารกแรกเกิด
ไม่มีเด็กคนไหนตายหลังจากที่คุณออกไป
ไม่มีคนไหนอาการทรุดหนักลงอย่างกะทันหันเลย
คุณมีความเห็นอะไรเกี่ยวกับเรื่องนี้บ้างไหม
ไม่มีความเห็นค่ะ
จากหลักฐานทั้งหมดที่เรามีอยู่ในตอนนี้
มันแสดงให้เห็นชัดเจนว่า คุณคือคนเดียวที่อยู่ด้วย
ในตอนที่เด็กเข้าสู่ ภาวะล้มเหลวเฉียบพลันร้ายแรงทั้ง 25 ครั้ง
และตอนที่เด็กเสียชีวิต 17 ราย นั่นบ่งชี้ว่าคุณคือต้นเหตุ
ไม่มีใครอื่นเลย ลูซี่ มีแค่คุณเท่านั้น
ลูซี่ ถ้ามันพอจะมีคำอธิบายว่า ทำไมคุณถึงทำให้เกิดเหตุเหล่านั้น
ตอนนี้คือโอกาสสุดท้ายของคุณ ที่จะอธิบายให้เราฟังว่าทำไม
ไม่มีความเห็นค่ะ
โอเค
เวลาตามนาฬิกา ณ ตอนนี้ 16:10 น.
สิ้นสุดการสอบปากคำครั้งนี้
ลูซี่ เล็ตบีได้ให้ข้อมูลอย่างละเอียด เกี่ยวกับเด็กทุกคนเป็นที่เรียบร้อย
ถึงเวลาที่ต้องรวบรวม และทบทวนหลักฐานทั้งหมดที่มี
และในตอนนั้นเธอก็ได้รับการประกันตัวอีกครั้ง
ฉันนึกภาพไม่ออกเลยว่า ลูซี่ต้องเจออะไรบ้างตอนที่เธอถูกจับ
เธอถูกสอบปากคำอยู่หลายวัน
(อำพรางตัวด้วยระบบดิจิทัล)
ตอนนั้นฉันแค่อยากบอกให้เธอรู้ว่า ฉันอยู่ข้างเธอเสมอหากเธอต้องการอะไร
การที่ไม่สามารถทำแบบนั้นได้ มันช่างบีบคั้นหัวใจเหลือเกิน
ฉันเชื่ออย่างสุดหัวใจว่าเธอคือผู้บริสุทธิ์
ตอนนี้การสืบสวนมาถึงจุดที่
มีข้อมูลจากการสอบปากคำ และคำให้การของพยานจำนวนมาก
มีหลักฐานจากผู้เชี่ยวชาญเพิ่มมากขึ้น
และเมื่อนำข้อมูลทั้งหมด มาปะติดปะต่อกันเข้าอย่างเป็นระบบ
ทุกอย่างก็ชี้ชัดว่าลูซี่ เล็ตบีมีส่วนเกี่ยวข้อง
อยู่ข้างบนเหรอครับ
ครับ คิดว่านะ
สวัสดีค่ะ ไม่เป็นไรนะ ตำรวจเชชเชอร์เองค่ะ
ลูซี่ ขอเปิดไฟหน่อยนะคะ
- ค่ะ - เชิญนั่งก่อนค่ะ
เดี๋ยว…
ลูซี่ ฟังผมก่อนนะ ผมชื่อ **** จากกรมตำรวจเชชเชอร์
ผมขอจับกุมคุณในข้อหาต้องสงสัยฆาตกรรม ****
ฆาตกรรม ****
ได้ยินไหมครับ ลูซี่
เดี๋ยวช่วยแต่งตัวให้เรียบร้อยนะครับ
แล้วเดี๋ยวเจ้าหน้าที่ตำรวจ จะพาคุณไปที่สถานีตำรวจในเชสเตอร์
ลูซี่ ไปใส่เสื้อผ้าก่อนไหมคะ
นี่เป็นขั้นตอนสำหรับการเคลื่อนย้ายนะคะ
แน่นไปไหม
ยังขยับข้างในได้นิดหน่อยนะ
ทำแบบนี้จะได้ไม่หลุดออกมา
ขึ้นไปนั่งเลยค่ะ
ขอคาดเข็มขัดหน่อยนะ
(24 ชั่วโมงต่อมา ลูซี่ เล็ตบีถูกตั้งข้อหา)
(ฆาตกรรมแปดกระทง)
(พยายามฆ่าสิบกระทง)
(ลูซี่ เล็ตบีถูกคุมขังนาน 23 เดือน เพื่อรอการพิจารณาคดี)
พยาบาลขึ้นศาล
ในข้อกล่าวหาที่สังหารทารกเจ็ดราย ในแผนกทารกแรกเกิดวิกฤต
ลูซี่ เล็ตบี ผู้ดูแลทารกกลุ่มที่เปราะบางที่สุด
เดินทางมาศาลด้วยรถเรือนจำ
ถูกตั้งข้อหาฆาตกรรมทารกเจ็ดราย และพยายามฆ่าอีกสิบราย
ทุกคนได้แต่คิดในใจอยู่ตลอดว่า "นี่เราทำถูกต้องแล้วใช่ไหม"
"หลักฐานได้รับการพิสูจน์เพียงพอ ที่จะผ่านการซักฟอกในชั้นศาลหรือเปล่า"
ในการเปิดคดีของอัยการ
ทนายความอาวุโส นิโคลัส จอห์นสัน บอกกับคณะลูกขุนว่า
การทรุดเฉียบพลันและเสียชีวิตของเด็ก 17 คน
ไม่ใช่โศกนาฏกรรมที่เกิดขึ้นเองตามธรรมชาติ
แต่เป็นฝีมือของผู้หญิงในคอกจำเลย
ฉันคิดถึงแต่ลูซี่
คิดว่าเธอต้องทนฟังคนพูดถึงเธอยังไงบ้าง
การเตรียมตัวขึ้นศาลเป็นเรื่องที่ท้าทายมาก
ไม่มีวันไหนเลยที่ฉันไม่คิดถึงโซอี้
ฉันอยากทวงคืนความยุติธรรมให้ลูก
แต่ฉันไม่อยากไปขึ้นศาลด้วยความอคติ
ฉันรู้ว่าลูซี่ เล็ตบีจะต้องขึ้นให้การบนคอกพยาน
ฉันต้องเผชิญหน้ากับเธอ
เธอสวมเสื้อสีเทาอ่อนและกางเกงสีเทาเข้ม
และพูดเพียงเพื่อยืนยันชื่อของเธอเท่านั้น
มีนักข่าวประมาณ 50 หรือ 60 คนจากทั่วโลก
มาเกาะติดคดีนี้
ผมนั่งอยู่แถวหน้าสุด ใกล้กับลูซี่ เล็ตบีมากที่สุด
และผมก็เลยเห็นมุมนั้นตลอดการพิจารณาคดี
ในช่วงเริ่มการพิจารณาคดี
คำแถลงเปิดคดีของอัยการ ก็มีความยาวกว่า 90 หน้าเข้าไปแล้ว
พวกเขาบอกว่ามีหลายวิธี
ที่ลูซี่ เล็ตบีใช้ทำร้ายเด็กเหล่านั้น
ตั้งแต่การทำร้ายร่างกาย
ตรงบริเวณลำคอหรือช่องท้อง…
พวกเขาบอกว่าเธอถอดท่อช่วยหายใจออก
ซึ่งทำให้ระดับออกซิเจนในตัวเด็กลดลง
เพื่อให้เด็กมีอาการทรุดลงด้วยวิธีนั้น
เธอยังใช้วิธีให้นมเกินขนาด
ซึ่งจะทำให้ท้องขยาย และดันกะบังลมขึ้นไปเบียดปอด
และทำให้หายใจลำบาก
เธอเปลี่ยนวิธีการและพลิกแพลงไปเรื่อยๆ
เพื่อทำให้เด็กเสียชีวิตหรือล้มเหลวเฉียบพลัน
และตอนนี้อัยการต้องพิสูจน์เรื่องนั้นให้ได้
ตลอดเจ็ดเดือนที่ผ่านมา ทนายความอาวุโส นิค จอห์นสัน
ได้พยายามรวบรวมพยานหลักฐาน เพื่อมัดตัวลูซี่ เล็ตบี
และตอนนี้เขาได้มีโอกาสซักถามเธอโดยตรง
เกี่ยวกับข้อหาฆาตกรรม และทำร้ายเด็กในความดูแล
นี่เป็นครั้งแรกนับตั้งแต่โซอี้ตาย ที่ฉันได้เห็นลูซี่ เล็ตบี
ฉันนั่งห่างจากเธอเพียงสามเมตร
เธอมองมาที่ฉันเป็นสิบครั้ง จ้องหน้าฉัน
ทุกครั้งที่เธอมองมา ฉันต้องก้มหน้าหลบตาเสมอ
บรรยากาศในห้องพิจารณาคดี
ตึงเครียดถึงขีดสุด
ขณะที่เธอให้การ
เธอดูเหมือนจะจำรายละเอียดของเด็ก เกือบทั้ง 17 คนได้เป็นอย่างดี
ซึ่งเป็นกลุ่มที่เธอถูกกล่าวหาว่าตั้งใจทำร้าย
ยกเว้นคนเดียว
เมื่อเธอถูกถามว่าจำโซอี้ได้ไหม
เธอเงียบไปครู่หนึ่ง แล้วตอบว่าไม่
แล้วคนทั้งห้องก็…
ท่าทีของเธอในศาลดูเป็นงานเป็นการ
เหมือนตอนที่เธอถูกตำรวจ สอบปากคำนั่นแหละครับ
มาพูดเรื่องเด็กหญิง *** กัน
มีข้อมูลการรักษาหกหน้า
ที่มีชื่อคุณเขียนกำกับอยู่
พอจะพูดได้ไหมว่า คุณมีส่วนร่วมในการดูแลเด็กคนนี้
ค่ะ
เล่าให้เราฟังหน่อยว่าเกิดอะไรขึ้นกับ ♪
ฉันจำ *** ไม่ได้จริงๆ ค่ะ
คุณจำได้ไหมว่ามีส่วนร่วมในการกู้ชีพหรือเปล่า
จำไม่ได้เลยค่ะ
ผมกล่าวต่อศาลว่าทารกน้อยโซอี้อาการคงที่
(ดร.เดวี เอวานส์ พยานผู้เชี่ยวชาญฝ่ายอัยการ)
ไม่มีเหตุผลที่อาการของเธอจะแย่ลง เรื่องทรุดลงฉับพลันนี่ไม่ต้องพูดถึงเลย
ในบันทึกการรักษา พบความผิดปกติของสีผิว
ซึ่งพยาบาลและหมอบอกว่าไม่เคยเห็นมาก่อน
และยังพบอากาศในหลอดเลือดเส้นหนึ่ง
หรือที่เรียกว่าฟองอากาศอุดตัน
(แนวฟองก๊าซ)
เหมือนเวลามีอากาศอุดตันในระบบทำความร้อน
ซึ่งจะหยุดการไหลเวียน
ผมได้ตรวจสอบเอกสารทางวิชาการ
ที่เกี่ยวข้องกับภาวะฟองอากาศอุดตัน ในทารกแรกเกิด
หนึ่งในนั้นเป็นของหมอชาวแคนาดาสองคน
ลีและแทนส์เวลล์ ตีพิมพ์ในปี 1989
พวกเขาสังเกตพบความผิดปกติของสีผิว ที่มีลักษณะแปลกมาก
ซึ่งเป็นผลมาจากอากาศในระบบไหลเวียนโลหิต
ซึ่งลักษณะตรงกัน
กับที่คุณหมอสองท่านบรรยายไว้เลย
ในกรณีของทารกหลายราย ที่โรงพยาบาลเคาน์เทสส์ออฟเชสเตอร์
ดร. เอแวนส์ให้ความเห็นที่ผ่านการไตร่ตรอง
แต่ฝ่ายจำเลยโต้กลับว่า "เดี๋ยวก่อน"
"มีเหตุผลหลายประการ
ที่ทำให้ทารกเหล่านี้อาการทรุดลงอย่างกะทันหัน"
บางเคสเด็กป่วยตั้งแต่เกิดและทรุดลงเอง
หรือในบางเคส การรักษาอาจไม่ดีพอ
และนั่นเป็นปัจจัยที่ทำให้เด็กล้มเหลวเฉียบพลัน
ฝ่ายนั้นพูดว่า "คุณไม่มีหลักฐานพอ ที่จะสรุปว่าเป็นการฉีดอากาศเข้าไป"
ผมอธิบายให้คณะลูกขุนฟังว่า เด็กในแผนกทารกแรกเกิดวิกฤต
จะถูกเชื่อมต่อเข้ากับเครื่องควบคุมการให้สารน้ำ ที่มีระบบการทำงานซับซ้อนมาก
ซึ่งเครื่องจะป้องกันไม่ให้ฟองอากาศหลุดเข้าไป
หากอากาศไม่สามารถหลุดเข้าไป ในระบบการไหลเวียนเองได้
มันก็จะเข้าไปได้ต่อเมื่อ
มีคนจงใจทำเท่านั้น
ผมบอกคณะลูกขุนว่าในความเห็นของผม
ภาวะล้มเหลวเฉียบพลันร้ายแรงของทารกโซอี้
เป็นผลจากการถูกฉีดอากาศ เข้าสู่กระแสเลือดโดยตรง
ดร. เอแวนส์บอกว่าภาวะล้มเหลวเฉียบพลัน สอดคล้องกับผลของฟองอากาศอุดตัน
ที่เกิดจากการฉีดอากาศ เข้าไปในระบบไหลเวียนโลหิต
ในตอนที่พยาบาลเจ้าของไข้ไม่อยู่ในห้อง
แต่คุณอยู่
ค่ะ
คุณมีคำอธิบายเรื่องนี้ไหม ลูซี่
ไม่มีค่ะ
จากหลักฐานที่มีอยู่ ลูซี่
มันชี้ว่าคุณอยู่ที่นั่นตอน *** อาการทรุด
คุณยอมรับเรื่องนี้ไหมครับ
คุณกำลังทำงานในห้องอภิบาลหนึ่ง ตอนที่พยาบาลอีกคนอยู่ในนั้น
แล้วเธอก็ออกไปข้างนอกด้วยเหตุผลบางอย่าง
ถ้าเธอพูดแบบนั้นนะคะ เพราะฉันจำไม่ได้ชัดเจนว่าตอนนั้นฉันอยู่ที่ไหน
มีเหตุผลไหมที่คุณจำเรื่องการให้ยาได้
แต่กลับจำตอนที่เด็กทรุดไม่ได้ ลูซี่
ไม่ค่ะ ฉันจำเรื่องยาได้เพราะย้อนดูบันทึก
และเห็นว่าฉันเป็นคนเซ็นชื่อจ่ายยาจริงๆ
หรือเป็นเพราะคุณจำตอนให้ยาได้
เพราะนั่นคือตอนที่คุณสบโอกาสทำร้าย…
ไม่ใช่ค่ะ
และฉีดอากาศเข้าไป
- ไม่ค่ะ - ไม่เหรอ
ไม่ค่ะ
การต้องฟังหลักฐานทั้งหมด ที่เกี่ยวข้องกับการตายของโซอี้
เป็นอะไรที่… เจ็บปวดใจมาก
อัยการอธิบายว่าลูซี่ เล็ตบีเดินเข้ามาในห้อง
และฉีดอากาศ
(อำพรางตัวด้วยระบบดิจิทัล)
เข้าไป
ในท่อ
ผมมองไปที่ลูซี่ เล็ตบี เพื่อดูว่า
เธอจะมีปฏิกิริยาอย่างไรต่อเรื่องนั้น
แต่ไม่มีครั้งไหนเลยที่เธอ
แสดงความเสียใจออกมาให้เห็น เมื่อได้ฟังรายละเอียดที่น่าสลด
ในสิ่งที่เธอถูกกล่าวหาว่าทำลงไป
ไม่มีเลยแม้แต่นิดเดียว
แล้วพวกเขาอยากให้เธอทำอะไรล่ะ นั่งสะอื้น ร้องห่มร้องไห้ทุกวัน
คอยร้องตะโกนว่า ตัวเองบริสุทธิ์ตลอดเวลางั้นเหรอ
(อำพรางตัวด้วยระบบดิจิทัล)
เพราะฉันว่ามันดูไม่ค่อย… อยู่ในโลกแห่งความเป็นจริงสักเท่าไรนะ
(คืนที่ผ่านมาแย่มาก งานของเราบางทีมันก็เศร้าเกินไป)
หลังจากที่หนูน้อยโซอี้อาการทรุด
ลูซี่ เล็ตบี ได้ส่งข้อความหาเพื่อนร่วมงาน…
(เราเสียหนูน้อย 'โซอี้' ไปแล้ว)
เพื่อบอกให้รู้ว่าเด็กเสียชีวิตอย่างกะทันหัน
แถมยังเล่ารายละเอียด ถึงปฏิกิริยาของพ่อแม่เด็กด้วย
(ทุกคนสะเทือนใจกันหมด)
(พ่อแม่ใจสลายมาก คุณพ่อร้องไห้ลั่นเลย)
พ่อแม่ใจสลายมาก คุณพ่อร้องไห้ลั่นเลย
มันน่าตกใจมาก และเธอก็รู้สึกชาไปหมด
(ตอนนี้ฉันคุยเรื่องนี้ไม่ไหว หยุดร้องไห้ไม่ได้เลย)
(แค่อยากระบายออกมาให้หมด)
เห็นเลยว่าย้อนแย้ง
คนที่เคยพูดว่า "ฉันจำอะไรเกี่ยวกับเรื่องนี้ไม่ได้เลย"
เราได้นำข้อความในโทรศัพท์ให้ลูซี่ เล็ตบีดู
เพื่อช่วยกระตุ้นความจำของเธอ ต่อเหตุการณ์ที่เกิดขึ้น
(ในแต่ละวัน มันเป็นงานที่วิเศษและมีเรื่องดีมากมายก็จริง)
(แต่บางครั้งก็คิดว่า ทำไมเด็กป่วยหนักขนาดนี้ถึงรอด…)
เธอยังคงยืนยันคำเดิม
ว่าเธอจำรายละเอียดอื่นๆ ไม่ได้
(แต่เด็กบางคนกลับตายอย่างกะทันหัน)
ฉันไม่คิดว่ามันจะผิดปกติอะไร ที่จะส่งข้อความหาเพื่อนร่วมงาน
เพื่อแจ้งให้ทราบว่ามีคนไข้เสียชีวิต
และฉันก็ไม่คิดว่ามันแปลก
ที่จะส่งข้อความบอกเพื่อนว่า วันนี้เจอเรื่องแย่ๆ มา
(คงถูกกำหนดมาให้เป็นแบบนี้…)
มันเป็นงานที่กดดันมาก
บางทีต้องเข้าเวรนานถึง 14 ชั่วโมง
ถ้าเด็กเริ่มมีอาการแย่ลง
พยาบาลที่เฝ้าข้างเตียง ต้องเป็นคนแรกที่สังเกตเห็น
มันน่ากลัวมาก
วิธีที่จะจัดการความรู้สึกตัวเองได้ คือการพูดคุยกับเพื่อนร่วมงาน
ฉันเลยไม่เข้าใจว่า พวกเขาพยายามจะโยงหาแรงจูงใจอะไร
(ฉันคิดว่ามันมีเรื่องของโชคชะตา เข้ามาเกี่ยวข้อง)
(ทุกอย่างล้วนมีเหตุผลของมัน)
(ซาราห์และแดน โจนส์ เชชเชอร์)
ในระหว่างการพิจารณาคดี ลูซี่ เล็ตบี ถูกซักถามเรื่องการค้นหาข้อมูลในเฟซบุ๊ก
ลูซี่ เล็ตบี ใช้เวลาในการค้นหาชื่อพ่อแม่ของโซอี้
เธอค้นหาเฟซบุ๊กทั้งของพ่อและแม่ ซึ่งมันดูแปลก
วันที่ 25 มิถุนายน คุณค้นหาชื่อ *** ในเฟซบุ๊ก
และในวันเดียวกันนั้น คุณก็ค้นหาชื่อ *****
คุณยอมรับไหมว่า ได้ค้นหาชื่อเหล่านั้นบนเฟซบุ๊ก ลูซี่
ฉันจำไม่ได้ว่าทำ แต่ถ้ามีหลักฐานก็น่าจะใช่ค่ะ
อยากหาดูรูปเด็กๆ เหรอ ลูซี่
ไม่ใช่ค่ะ
ฝ่ายจำเลยกล่าวว่าการค้นหาเหล่านี้ ไม่มีเจตนาร้ายแอบแฝงเลยแม้แต่นิดเดียว
พูดง่ายๆ ว่า "เธอก็แค่อยากเผือกนิดหน่อย"
- ไม่รู้ว่าค้นหาชื่อทำไม - ค่ะ
มีหลักฐานแวดล้อมมากมายในคดีนี้
ซึ่งพอนำมาพิจารณาอย่างถี่ถ้วนแล้ว
มันดูไม่เป็นผลดีต่อเล็ตบีเลย
แต่การส่งข้อความหาเพื่อนร่วมงาน
หรือหาชื่อคนในเฟซบุ๊กมันไม่ผิดกฎหมาย
เพื่อจะพิสูจน์คดีให้สิ้นสงสัย
อัยการจำเป็นต้องมีหลักฐานที่มัดตัวได้แน่นกว่านี้
หลักฐานส่วนใหญ่ในคดีนี้มีความซับซ้อน และเป็นเรื่องทางการแพทย์ที่เข้าใจยาก
แต่อัยการยืนยันว่ามีอยู่สองเคส
ที่มีหลักฐานมัดตัวแน่นหนาจนโต้แย้งไม่ได้
เรามีบันทึกเหตุการณ์ที่เกิดขึ้น และเธอไม่มีทางปฏิเสธได้เลย
ในการพิจารณาคดี มีเด็กทารกสองคน
ที่ลูซี่ เล็ตบีถูกกล่าวหาว่าทำร้าย
ด้วยการฉีดอินซูลินให้เด็กโดยไม่จำเป็น
การฉีดอินซูลินนั้นอันตรายมาก หากไม่จำเป็นต้องได้รับจริงๆ
อาจทำให้โคม่าหรือถึงขั้นเสียชีวิตได้
ใครก็ตามที่ฉีดอินซูลินให้กับเด็ก ต้องทำลงไปโดยที่รู้อยู่แล้ว
ว่าจะทำให้เด็กเป็นอันตราย
และอาจทำให้ตายได้
หรือส่งผลให้ต้องพิการตลอดชีวิต
คุณเห็นด้วยกับคำกล่าวนี้ไหม ลูซี่
ค่ะ
ในศาล ทีมทนายความของเล็ตบี
จำเป็นต้องยอมรับว่าการกระทำนี้จงใจ
มี "นักวางยา" อยู่ในแผนก
แต่ต้องเป็นคนอื่น
แม้แต่ลูซี่ เล็ตบีเองก็ยอมรับว่า มีการฉีดอินซูลินสังเคราะห์
เข้าไปในตัวเด็กจริงๆ จนทำให้เด็กอาการทรุด
ต้องมีคนทำแน่ๆ
ตอนที่พวกเขาถามลูซี่ว่า
"คุณยอมรับไหมว่า มีอินซูลินสังเคราะห์อยู่ในร่างกายของทารก"
เมื่อหลักฐานปรากฏอยู่ตรงหน้า เธอจึงไม่มีทางเลือกนอกจากต้องยอมรับ
แต่การที่เธอบอกว่า "ยอมรับ" ก็เหมือนพยายามต้อนให้เธอพูดว่า
"และฉันก็เป็นคนทำ"
ลูซี่ เล็ตบีไม่ได้แค่เข้าเวร ในช่วงเวลาสำคัญเท่านั้น
ลายเซ็นของเธอ ยังปรากฏอยู่บนเอกสารให้ยาสำคัญ
รวมถึงถุงสารอาหาร
ซึ่งผู้เชี่ยวชาญของเราบอกว่า มีการปนเปื้อนของอินซูลิน
คุณยืนยันลายเซ็นของตัวเอง บนใบสั่งถุงสารอาหาร
คุณได้ฉีด…
- ไม่ค่ะ - อินซูลินเข้าไปในถุงหรือเปล่า ลูซี่
เปล่าค่ะ
ถุงสารอาหารเหล่านี้ถูกเก็บไว้ ในตู้เย็นที่ล็อกไว้เช่นเดียวกับอินซูลิน
ตู้เย็นที่ลูซี่ เล็ตบีสามารถใช้กุญแจไขเข้าไปได้
ลูซี่ เล็ตบีมีโอกาสอย่างชัดเจน ในการก่ออาชญากรรมเหล่านี้
อาจจะเป็นอุบัติเหตุหรือตั้งใจทำก็ได้
ซึ่งทางอัยการยืนยันมาตลอดว่า นี่คือการจงใจก่อวินาศกรรม
ทีมทนายของเล็ตบีต้องทำงานหนักมาก เพื่อที่จะแก้ต่างในจุดนี้
เมื่อพิจารณาจากหลักฐานทั้งหมดที่ปรากฏ
ตามความเป็นจริงแล้ว มันจะเป็นใครอื่นไปไม่ได้เลย
คำถามคือ คุณได้ฉีดอินซูลินเข้าไปไหม
- เปล่าค่ะ - เพราะผู้เชี่ยวชาญคิดว่ามีคนทำ
- และคุณเป็นคนดูแลเด็กอยู่ - ฉันไม่ได้ทำค่ะ
- แล้วคุณรู้ไหมว่าใครทำ - ไม่รู้ค่ะ
และตอนนี้คณะลูกขุนได้รับหลักฐาน
เกี่ยวกับทารกที่ถูกลอบวางยา ด้วยสารบางอย่างแล้ว
หากจะพูดภาษาชาวบ้านก็คือ
มัดตัวจนดิ้นไม่หลุดเลยครับ
เมื่อประเมินจากบุคลิกลักษณะของลูซี่ เล็ตบี
คงพูดได้ว่ายังคงมีบางอย่างที่ยังขาดหายอยู่
และนั่นคือคำถามที่ว่า "ทำไมเรื่องทั้งหมดนี้ถึงเกิดขึ้น"
สิ่งหนึ่งที่โดดเด่นออกมาอย่างชัดเจน
คือกระดาษโน้ตโพสต์อิท ที่ตำรวจพบตอนทำการตรวจค้น
ข้อความพวกนี้มันดูน่าพิศวงมาก
เหมือนภาพวาดของแจ็กสัน พอลล็อก
เพียงแต่ใช้ถ้อยคำแทนเส้นสาย
ไม่มีที่ว่างเหลือเลย เต็มไปด้วยวลีและคำพูดที่แปลกประหลาด
เป็นภาพที่ชวนให้สับสน
"ฉันฆ่าพวกเขา"
"ฉันมันปีศาจ" "ฉันเป็นคนทำเอง" ทำให้รู้สึกตกใจมากเมื่อได้อ่าน
อะไรที่ดลใจให้เธอเขียนแบบนั้น
และเธอทำอะไรลงไป
ถึงทำให้เชื่อว่าตัวเองเป็นคนชั่วร้ายขนาดนั้น
คุณเขียนโน้ตว่า "ฉันมันปีศาจ ฉันเป็นคนทำเอง"
"ฉันไม่สมควรมีชีวิตอยู่"
"ฉันจงใจฆ่าพวกเขา"
"ฉันเป็นคนเลวทรามต่ำช้า"
ช่วยอธิบายให้เราฟังหน่อยว่าทำไม
ไม่มีความเห็นค่ะ
ในใจของทุกคนคงคิดว่า "เสร็จแน่"
"จบเกม"
"เธอก่ออาชญากรรม และเขียนสารภาพลงบนกระดาษ"
สิ่งหนึ่งที่ฉันคงไม่มีวันเข้าใจ
คือทำไมฝ่ายจำเลย ถึงไม่เรียกพยานผู้เชี่ยวชาญมาเลย
ทีฝ่ายอัยการยังมีพยานออกมาพูดตามที่อยากพูดได้
แต่เหมือนลูซี่ไม่มีใครเลย
ที่จะมายืนเคียงข้างเธอ และบอกว่า "ยังมีคำอธิบายอื่นๆ อีกนะ"
คณะลูกขุนในการพิจารณาคดี ของพยาบาลลูซี่ เล็ตบี
ได้เริ่มพิจารณาเพื่อลงคำตัดสินแล้ว
ระหว่างรอคำตัดสิน เป็นช่วงเวลาที่
ตึงเครียดมาก
ฉันรู้สึกมืดแปดด้าน
ตอนนั้นฉันเฝ้าบอกลูซี่อยู่ตลอดว่า
"เมื่อเรื่องนี้จบลง
พอความจริงเปิดเผยแล้ว
และพวกนั้นรู้ว่าจับคนผิด
เราจะไปทำนู่นทำนี่กัน จะวางแผนแบบนี้ๆ กันนะ"
เรื่องนี้จบได้แค่สองทางเท่านั้น
หนึ่งคือเธอเป็นผู้บริสุทธิ์
และเป็นเหยื่อที่น่าสงสาร จากความผิดพลาดของกระบวนการยุติธรรม
คนที่ชีวิตทั้งชีวิตต้องพังทลายลง
หรืออีกทางหนึ่ง เธอเป็นฆาตกรต่อเนื่องฆ่าเด็ก
เดิมพันครั้งนี้สูงเกินกว่าจะจินตนาการ
มีรายงานข่าวด่วนที่ต้องแจ้งให้ทราบ
- ลูซี่ เล็ตบีถูกตัดสินว่ามีความผิด… - ในข้อหาฆาตกรรม…
เด็กทารกเจ็ดราย และพยายามฆ่าอีกหกราย
ฆาตกรต่อเนื่องผู้เลือดเย็น เจ้าเล่ห์
โหดร้าย และขี้ขลาด ลูซี่ เล็ตบี
คืนนี้ ชื่อของเธอได้บดบังไมรา ฮินด์ลีย์ และเบเวอรี อัลลิตต์
กลายเป็นฆาตกรฆ่าเด็กที่เลวร้ายที่สุด ในประวัติศาสตร์อังกฤษสมัยใหม่
หลังจากการพิจารณาคดีนานสิบเดือน ลูซี่ เล็ตบีถูกตัดสินว่าผิดจริง
นี่อาจเป็นผู้หญิงที่ใจคอโหดเหี้ยมที่สุด ที่ฉันเคยได้ยินมา
ฆาตกรต่อเนื่องที่ฆ่าเด็กมากที่สุดในยุคปัจจุบัน
ทีแรกฉันจินตนาการไม่ออกเลยว่า ทำไมพวกเขาถึงทำแบบนี้
แต่พอเริ่มทำใจได้ขึ้นบ้างแล้ว
ฉันก็รู้สึกกลัวแทนเธอขึ้นมาจริงๆ
ฉันรู้สึกโล่งใจ ดีใจ
แล้วก็เปลี่ยนเป็น… ใจสลายทันที
เพราะตอนนี้มันเป็นความจริงแล้ว
และฉัน… ไม่สามารถหนีไปจากความจริงนี้ได้
ทั้งตัวผมและทีมงาน ก็ไม่ได้รู้สึกปีติยินดีหรือพึงพอใจ
สำหรับครอบครัวเหล่านั้น มันเป็นบทสรุปที่
หนักหนาสาหัสและบอบช้ำเกินบรรยาย
ลูซี่ เล็ตบี
เนื่องจากความผิดของคุณ มีความร้ายแรงในระดับสูงสุด
คุณจะต้องใช้ชีวิตที่เหลือทั้งหมดในเรือนจำ
ฉันรู้สึกว่าฉันต้องขอโทษลูกสาว
ในความคิดของฉัน ฉันล้มเหลว… ในฐานะแม่
ฉันหลับอยู่ในตอนที่เรื่องเกิดขึ้น
และฉัน…
ฉันอดทนผ่านช่วงเวลาที่แสนทรมานในการ…
เจ็บท้อง คลอดลูก
แต่ในยามที่ลูกต้องการฉันที่สุด
ฉันกลับไม่อยู่คอยปกป้อง
นี่ไม่ใช่เรื่องที่ฉันจะ…
ยกโทษให้ตัวเองได้
(กันยายน 2024)
จากการติดตามคดี ลูซี่ เล็ตบีตั้งแต่นาทีที่ถูกจับกุม
และเฝ้าดูเหตุการณ์ทั้งหมดนี้
ในฐานะทนายความ
ผมรู้สึกกังวลอย่างลึกซึ้ง
เราต้องไม่ลืมว่า
ไม่มีใครเห็นเธอกระทำผิด
(มาร์ก แมคโดนัลด์ ทนายจำเลยอาญา)
ไม่มีกล้องวงจรปิด
ไม่มีมูลเหตุจูงใจ
ไม่มีเลย
วันนี้เราอยู่กับมาร์ก แมคโดนัลด์ ทนายจำเลยอาญา สวัสดีครับ
สวัสดีครับ
คุณมีความเห็นอย่างไรบ้างครับ สำหรับคดีที่ซับซ้อนและสะเทือนอารมณ์เช่นนี้
มันเป็นคดีที่ซับซ้อนและสะเทือนอารมณ์ก็จริงครับ
แต่มันก็เดินตามรอย การพิพากษาลงโทษในหลายๆ คดี
ที่เคยเกิดขึ้นทั้งในประเทศนี้ และในหลายๆ ประเทศ
ซึ่งคำตัดสินในหลายๆ คดีเหล่านั้น
ถูกพบว่าเป็นความผิดพลาด ของกระบวนการยุติธรรม
สมมติฐานแต่ละข้อที่เสนอโดยพยานผู้เชี่ยวชาญ
เป็นเพียงแค่ทฤษฎีเท่านั้น
คณะลูกขุนนั่งฟังหลักฐานทั้งหมดมาโดยตลอด
- ก่อนที่จะทำการตัดสิน - ก็อาจจะตัดสินผิดพลาดก็ได้
นี่เป็นครั้งแรก
ที่มีคนออกมาพูดต่อสาธารณะว่า "เดี๋ยวก่อนนะ
ผมคิดว่ามีบางอย่าง ผิดพลาดอย่างร้ายแรงในคดีนี้"
หลังจากจบการสัมภาษณ์ พ่อแม่ของลูซี่ก็ติดต่อมาหาผม
พวกท่านดูใจสลายมาก
ไม่รู้ว่าจะหันไปพึ่งใครและมาขอให้ผมช่วย
ซึ่งผมก็ตอบตกลง
ผมจึงเริ่มเข้ามาดูคดีนี้
ฝ่ายจำเลยไม่ได้เรียกพยานผู้เชี่ยวชาญ มาให้การเลยแม้แต่คนเดียว
ผมก็ไม่รู้ว่าเพราะอะไร
อาจจะคิดว่า
ข้อกล่าวหามันไร้สาระ จนไม่จำเป็นต้องใช้พยานหรือเปล่าก็ไม่รู้
แต่น่าจะเรียกมา
เมื่อผมได้รับมอบหมายให้ทำคดี ผมได้รับข้อมูลเพียงด้านเดียวมาตลอด
ไม่มีการตั้งคำถามใดๆ เกี่ยวกับการที่เธอถูกตัดสินว่ามีความผิด
เล็ตบีถูกตัดสินว่ามีความผิด
หนังสือพิมพ์พากันพาดหัวว่าเธอคือ "ปีศาจ"
แต่พวกเขารู้ถึงจุดบกพร่อง ในวิธีการนำเสนอคดีของฝ่ายอัยการ
ตลอดการพิจารณาคดี มีการอ้างถึง ข้อความที่เขียนหวัดๆ หลายต่อหลายครั้ง
ซึ่งเป็นสิ่งที่ลูซี่เขียนระบายความรู้สึกเอาไว้
"ฉันมันปีศาจ"
"ฉันเป็นคนทำเอง"
นั่นคือข้อความที่ปรากฏบนหน้าหนึ่ง หนังสือพิมพ์ทุกฉบับวันรุ่งขึ้น
(พูดเองนะว่าตั้งใจฆ่า)
แต่สิ่งที่ไม่ได้ถูกนำมาพาดหัวหน้าหนึ่ง คือข้อความที่ขัดแย้งกับคำกล่าวหานั้น
คำอย่างเช่น "ใส่ร้าย"
"เลือกปฏิบัติ"
"ถูกทำให้เป็นเหยื่อ"
"พวกสารเลว"
เอาละ ลูซี่ ผมไม่สบายใจเลย กับสิ่งที่คุณเขียนลงไป
และสิ่งที่คุณสื่อเป็นนัยว่าคุณอาจทำลงไป
มีอะไรที่อยากบอกผมหรือเปล่า
ฉันแค่เขียนไปแบบนั้น เพราะทุกอย่างมันถาโถมจนเกินรับไหว
ตอนนั้นเป็นช่วงหลังจากที่ฉันเพิ่งรู้ว่า ถูกสั่งพักงานจากแผนกได้ไม่นาน
ฉันรู้สึกเหมือนพวกเขากำลัง… ตำหนิการทำงานของฉัน
ว่าฉันอาจจะทำอันตรายพวกเด็กๆ โดยไม่รู้ตัว ผ่านวิธีการปฏิบัติงานของฉัน
และนั่นทำให้ฉันรู้สึกผิดค่ะ
(เกลียดตัวเอง)
คุณอยากขยายความบางสิ่งที่เขียนไว้ในนั้นไหม
(รู้สึกโดดเดี่ยวมาก)
ฉันโทษตัวเอง
แต่ไม่ใช่เพราะฉันทำอะไรลงไป
แต่เป็นเพราะการที่คนอื่น พยายามทำให้ฉันรู้สึกแบบนั้น
(ฉันฆ่าพวกเขา)
(ฉันเป็นคนทำเอง)
ฉันรู้สึกว่าตัวเองทำดีที่สุดแล้วเพื่อเด็กๆ
แล้วคนกลับมาพูดว่าการทำงานของฉันไม่ดี
หรือหาว่าฉันทำอะไรลงไป ฉันแค่… รับไม่ไหวค่ะ
และฉันแค่ไม่อยากอยู่ตรงนี้อีกต่อไปแล้ว
คุณเขียนต่อว่า "มันไม่มีคำบรรยายใดๆ" "หายใจไม่ออก ไม่มีสมาธิเลย"
ฉันแค่รู้สึกว่าทุกอย่างมัน…
เละเทะจนคุมไม่อยู่ ฉันเลยไม่รู้ว่าควรรู้สึกยังไง
หรือจะเป็นยังไงต่อไปและต้องทำยังไง
แค่รู้สึกว่าทางองค์กรและทีมงานพยายามจะสื่อว่า
เรื่องนี้เป็นฝีมือของฉัน
มีบุคคลไหนเป็นพิเศษไหมที่… สื่อแบบนั้น
มีค่ะ แพทย์ผู้เชี่ยวชาญบางคน
พอจะบอกเหตุผลได้ไหมว่า ทำไมเขาถึงอยากให้คุณตกเป็นเหยื่อหรือ…
พยายามชี้ว่าคุณเป็นคนผิด
ฉันเคยคิดแวบหนึ่งว่า เขาอาจจะพยายามโยนความผิดมาให้ฉัน
ในสิ่งที่คนอื่นเป็นคนทำหรือเปล่า
เมื่อลูซี่ เล็ตบีถูกสั่งย้ายออกจากแผนก
เธอได้รับคำปรึกษาและความช่วยเหลือ จากแผนกกิจกรรมบำบัด
ที่โรงพยาบาลเคาน์เทสส์ออฟเชสเตอร์
เธอถูกแนะนำให้เขียนความรู้สึก และความคิดออกมา
เพื่อเป็นส่วนหนึ่งของการบำบัด
มันไม่ใช่คำสารภาพผิดหรืออะไรเลยครับ
หากเราเชื่อว่าเธอเขียนข้อความเหล่านั้น
หลังจากที่เธอถูกสั่งย้ายออกจากแผนกได้ไม่นาน
คำอธิบายเหตุการณ์ในมุมของเธอก็ดูสมเหตุสมผล
ในแง่ของความกลัว และความตื่นตระหนกที่ถาโถมเข้ามา
อะไรคือสิ่งที่คุณกลัว
ฉันกลัวว่าเขาจะคิดว่าฉันทำอะไรผิด
ค่ะ แล้วจะเกิดอะไรขึ้นถ้าเขาคิดแบบนั้น
นี่ไงคะ
- ค่ะ - การที่เรื่องมาถึงตำรวจแบบนี้
- นี่คือสิ่งที่เกิดขึ้นเหรอคะ - และฉันก็จะตกงาน
คุณชอบงานนั้นเหรอ
ค่ะ
ใช่ค่ะ ฉันรักงานของฉันมาก
ค่ะ
ในมุมมองของฝ่ายจำเลย เธอคือพยาบาลที่ทุ่มเทในการทำงาน
แต่กลับถูกสั่งย้ายออกจากงานที่รัก
และต้องทนทุกข์ทรมาน หัวใจสลาย
ในหลายๆ แง่ กระดาษโพสต์อิทแผ่นนั้น สรุปความซับซ้อนของคดีนี้ได้เป็นอย่างดี
เมื่อมองดูในแวบแรก
มันดูเหมือนคำสารภาพตรงๆ
แต่เมื่อมองให้ลึกลงไป
เรื่องราวกลับไม่ได้ตรงไปตรงมาขนาดนั้น
ก่อนหน้าที่จะเข้าสู่ช่วง การพิจารณาคดีและคำตัดสิน
ฉันมักจะเขียนจดหมายหาลูซี่ และเธอก็จะเขียนตอบกลับมา
ฉันพยายามมองโลกในแง่ดีมาตลอด
แต่ตอนนี้ฉันไม่รู้จะพูดยังไงดี
(เมซี่ พยาบาล)
(อำพรางตัวด้วยระบบดิจิทัล)
"เมซี่ ฉันไม่อาจหาคำพูดใดๆ มาบรรยายสถานการณ์ของฉันตอนนี้ได้เลย
แต่การที่รู้ว่ามิตรภาพระหว่างเรายังคงอยู่ แม้ในเวลาแบบนี้
มันช่างสำคัญและพิเศษเหลือเกิน
ฉันมีห้องพักและห้องน้ำส่วนตัว
อาบน้ำและออกไปเดินเล่นข้างนอกได้ทุกวัน
การออกไปข้างนอกเป็นเรื่องสำคัญมาก ถึงจะหนาวไปหน่อยก็เถอะ
ฉันคิดถึงทิกเกอร์กับสมัดจ์เหลือเกิน
รู้สึกปวดใจที่พวกมันคงไม่เข้าใจว่า ทำไมฉันไม่อยู่ที่บ้านแล้ว
พวกมันคงคิดว่าฉันเป็นแม่ที่แย่มากเลย
แต่พ่อกับแม่ฉันคงดูแลพวกมันเป็นอย่างดี และคงตามใจพวกมันสุดๆ
ฉันพยายามทำทุกอย่างที่ทำได้ ให้ตัวเองเข้มแข็งและมีกำลังใจ
ฉันตั้งใจจะผ่านเรื่องนี้ไปให้ได้ ฉันจะไม่ยอมแพ้"
ขอโทษนะคะ
มีเหตุการณ์ที่น่าทึ่งมาก เกิดขึ้นในช่วงฤดูร้อนปี 2024
นักข่าวชาวอเมริกัน จากนิตยสารเดอะนิวยอร์กเกอร์
ได้วิเคราะห์ทุกสิ่งที่อาจจะผิดพลาด ในการพิจารณาคดีนั้น
และเบนความสนใจจากตัวลูซี่ เล็ตบี
ไปยังโรงพยาบาลเคาน์เทสส์ออฟเชสเตอร์
สิ่งที่บทความนั้นทำคือ จุดประเด็นให้เกิดความสงสัย
โดยการตั้งคำถามที่สำคัญที่สุดว่า
"แผนกนี้มีประสิทธิภาพ เพียงพอต่อการใช้งานจริงหรือ"
"และลูซี่ เล็ตบี กำลังถูกใช้เป็นแพะรับบาปหรือไม่"
นี่คือแผนกที่อยู่ในสภาวะวิกฤตครับ
พยาบาลต่างร้องไห้เมื่อออกเวร เพราะความเครียด
เพราะต้องทำงานหนักเกิน
เพราะมีทารกในแผนกมากเกินไป
โดยที่ไม่มีบุคลากร หรือทรัพยากรเพียงพอที่จะจัดการได้
ฉันจำได้ว่าเคยถูกทิ้งให้เฝ้าเด็กที่อาการวิกฤต เพียงลำพังประมาณสัปดาห์ละครั้ง
เขาบอกว่า "คงไม่เป็นไรหรอก
แต่ถ้าตัวเริ่มเขียวก็เรียกละกัน"
นักศึกษาพยาบาลไม่ควรถูกทิ้งไว้ กับเด็กอาการวิกฤตไม่ว่ากรณีใดก็ตาม
(ตารางเวร_ทารกวิกฤต)
(เด็กเอ เด็กบี เด็กซี เด็กดี)
หนึ่งในส่วนที่มีน้ำหนักมากที่สุดของฝ่ายอัยการ
โดยเฉพาะในช่วงแถลงเปิดคดี
ก็คือตารางเวร
ที่มีเครื่องหมายกากบาทอยู่เต็มแถว
จุดประสงค์ของตารางนี้ง่ายมากครับ มันเป็นหลักฐานที่จูงใจลูกขุน
เพื่อแสดงว่าเธออยู่ด้วยเสมอ เมื่อมีเรื่องผิดปกติเกิดขึ้น
(ลูซี่ เล็ตบี)
แต่ความจริงคือเรารู้ว่านี่เป็นแผนกที่เล็กมาก
และเธอก็รับเวรเพิ่มบ่อยครั้ง
เรายังรู้อีกว่า ลูซี่ เล็ตบี ผ่านการอบรมหลักสูตรเพิ่มเติม
และมีความเชี่ยวชาญ มากกว่าพยาบาลหลายคนในแผนก
ซึ่งหมายความว่า เธอต้องเป็นคนดูแลเด็กที่อาการหนักที่สุด
ดังนั้นคำถามที่แท้จริงในมุมมองของผมคือ
มันคงจะแปลกมากกว่า ถ้าเธอ "ไม่ได้อยู่ตรงนั้น" เวลาที่มีปัญหา
ระหว่างการพิจารณาคดี ฝ่ายอัยการพยายามพูดย้ำกับลูกขุนว่า
"ไม่มีการเสียชีวิตของทารก หลังลูซี่ เล็ตบีถูกสั่งย้ายออกจากแผนก"
แต่ทันทีที่ลูซี่ เล็ตบีถูกย้ายออกไป
แผนกก็ถูกลดระดับความสามารถลง
ซึ่งหมายความว่าทางแผนกไม่ได้รับเคสเด็กทารก ที่มีอาการวิกฤตรุนแรงจำนวนมากเท่าเดิม
และนั่นย่อมหมายความว่า อัตราการเสียชีวิตก็ต้องลดลงตามไปด้วย
ผมรู้สึกว่ามันสำคัญ ที่จะต้องเปิดโปงความบกพร่องที่เกิดขึ้น
แต่การจะทำเช่นนั้นได้ ผมจำเป็นต้องเปลี่ยนกระแสสังคมให้ได้ก่อน
ตอนนี้เราอยู่กับมาร์ก แมคโดนัลด์ครับ
มาร์ก แมคโดนัลด์ให้เกียรติมาร่วมรายการ
ผมคิดว่าผมมีหลักฐานมากพอ
สิ่งที่เกิดขึ้นมันมีพิรุธร้ายแรงอยู่หลายจุด
แล้วจู่ๆ มันก็เริ่มขยายวงกว้างราวกับดอกเห็ด
ลูซี่ เล็ตบีถูกตัดสินว่าฆาตกรรมทารกเจ็ดราย
และพยายามฆ่าอีกเจ็ดราย ซึ่งในมุมมองของผม
นี่คือความผิดพลาดทางกระบวนการยุติธรรม โดยระบบศาลที่ไม่สามารถรับมือกับ
หลักฐานทางสถิติและการแพทย์ที่ซับซ้อนได้
หัวใจสำคัญของฝ่ายอัยการ คือชายที่ชื่อดร.เดวี เอแวนส์
เขาคือพยานผู้เชี่ยวชาญหลักของฝ่ายอัยการ
เขาคือคนที่ได้เห็นบันทึกทางการแพทย์เหล่านี้ มาตั้งแต่แรกเริ่ม
และเป็นคนตั้งสมมติฐานเบื้องต้น
เกี่ยวกับสาเหตุการตาย หรือการเจ็บป่วยของเด็กแต่ละคน
เรื่องทั้งหมดจึงขึ้นอยู่กับตัวเขา
และความน่าเชื่อถือของเขา ในฐานะพยานผู้เชี่ยวชาญ
ระหว่างการพิจารณาคดี มีเรื่องที่น่าตกใจที่สุดเกิดขึ้น
ผู้พิพากษาศาลอุทธรณ์ ได้ส่งอีเมลถึงผู้พิพากษาศาลชั้นต้น
โดยวิพากษ์วิจารณ์ดร.เดวี เอแวนส์อย่างรุนแรง
โดยระบุว่าเขาปรับเปลี่ยนคำให้การของตัวเอง
ขึ้นอยู่กับว่าใครเป็นคนจ้าง
(ละเมิดจรรยาบรรณวิชาชีพ)
พูดง่ายๆ ก็คือลำเอียงนั่นแหละครับ
(ไม่พิจารณาข้อมูลการแพทย์ให้ครบถ้วน)
ทำไมผู้พิพากษาอาวุโส ที่ไม่ได้เกี่ยวข้องกับคดีนี้เลย
ถึงต้องแจ้งให้ผู้พิพากษาศาลชั้นต้น รับทราบถึงความกังวลใหญ่หลวงที่ท่านมี
ต่อความน่าเชื่อถือของดร.เดวี เอแวนส์
แต่ปัญหาของผมคือศาลอุทธรณ์กลับมองว่า
ดร.เดวี เอแวนส์เป็นผู้เชี่ยวชาญที่เชื่อถือได้
ดังนั้นสิ่งที่ผมต้องทำคือพิสูจน์ให้ได้ว่า
สิ่งที่เขาพูดนั้นถูกต้องจริงๆ หรือไม่
ผมไม่ได้ต้องการคนที่อ่านหนังสือ แล้วมาทำตัวเป็นผู้เชี่ยวชาญ
ผมต้องการคนที่ "เขียน" หนังสือเล่มนั้นขึ้นมา
(รัฐแอลเบอร์ตา แคนาดา)
ตอนนั้นผมกำลังอยู่ในช่วงเก็บเกี่ยว ค่อนข้างยุ่งเลยครับ
ตอนที่มีอีเมลฉบับหนึ่งเด้งขึ้นมาในโทรศัพท์
ส่งมาจากทนายคนหนึ่งที่อังกฤษ
งานวิจัยที่ผมเขียนไว้ในปี 1989 เรื่องภาวะฟองอากาศอุดตันในหลอดเลือด
ถูกนำไปใช้
เพื่อตัดสินโทษพยาบาลในแผนกไอซียูที่อังกฤษ
ดร.ชู ลีคือกุญแจสำคัญ
มันคืองานวิจัยของเขา การค้นคว้าของเขา
หากงานวิจัยนั้นถูกตีความอย่างผิดๆ
นั่นหมายความว่า ดร.เดวี เอแวนส์เข้าใจผิดใช่หรือไม่
ผมรู้สึกกังวลมากครับ
เพราะถ้างานวิจัยของผมถูกตีความผิดไป
ก็แปลว่ากำลังเจอปัญหาใหญ่เข้าให้แล้ว
ผมดูหลักฐานแล้ว และพบว่าลักษณะที่พวกเขาบรรยายถึง
ไม่ตรงกับลักษณะสีผิวที่เปลี่ยนไป ซึ่งใช้ในการวินิจฉัยภาวะฟองอากาศอุดตัน
แต่สิ่งที่พวกเขาบรรยาย
คือสีผิวที่เปลี่ยนไปเนื่องจากสภาวะขาดออกซิเจน
นี่หมายความว่าคำตัดสินนั้นอาจจะผิดพลาดได้
ผมรู้สึกไม่สบายใจอย่างมาก
หญิงสาวคนหนึ่งอาจต้องติดคุกไปตลอดชีวิต
และต้องตายในเรือนจำด้วยเหตุผลที่ผิดพลาด
ผมบอกมาร์ก แมคโดนัลด์ว่าผมจะช่วยในคดีนี้
และผมจะจัดตั้ง คณะผู้เชี่ยวชาญชั้นนำ 14 ท่านจากทั่วโลก
ผู้ซึ่งมีความเชี่ยวชาญ ความน่าเชื่อถือ และความรู้อย่างไม่มีข้อกังขา
เป้าหมายของเรา คือการเขียนรายงานอย่างละเอียด
เกี่ยวกับสาเหตุการเสียชีวิต หรือการเจ็บป่วยในแต่ละกรณี
คุณแมคโดนัลด์เป็นตัวแทนของลูกความ และเขาก็มีหน้าที่ที่ต้องทำ
เราพูดเสมอว่าเรายินดีน้อมรับทุกการโต้แย้ง
เพราะผมคิดว่าการโต้แย้งเป็นเรื่องดี
เราจึงตั้งตารอฟังว่าฝ่ายนั้นมีอะไรจะพูดบ้าง
(กุมภาพันธ์ 2025)
การมาลอนดอนครั้งนี้ ผมรู้สึกถึงความกดดันมหาศาล
เรากำลังจะนำเสนอผลสรุปจากคณะผู้เชี่ยวชาญ
ซึ่งความเห็นเหล่านี้ จะมีผลอย่างมากต่อบทสรุปของคดีนี้
ไม่ใช่แค่สำหรับลูซี่ เล็ตบีเท่านั้น
แต่ยังรวมถึงครอบครัวผู้เสียชีวิต สาธารณชน และระบบตุลาการ
ถูกล้อมแล้วครับ
สวัสดีครับ ทุกคน
คุณมั่นใจจริงๆ เหรอคะว่า ผู้หญิงบริสุทธิ์ถูกตัดสินโทษ
ใช่ครับ
- ขอบคุณที่สละเวลามานะครับ - ได้เวลาเริ่มแล้ว
เอาละครับ ทุกๆ ท่าน ขอเริ่มเลยนะครับ เพราะเห็นว่ามากันเยอะแล้ว
พวกเรามากันในวันนี้เพื่อที่จะมานำเสนอรายงาน
ซึ่งเป็นแนวคิด
ที่ริเริ่มโดยดร.ชู ลี ผู้ที่นั่งอยู่ข้างๆ ผมนี่แหละครับ
เพื่อไม่ให้เป็นการเสียเวลา
ผมขอแนะนำ…
(อำพรางตัวด้วยระบบดิจิทัล)
ดร.ชู ลี
ดาวเด่นของรายการในวันนี้นะครับ
ขอบคุณครับ
"ดาวเด่นของรายการ"
นี่มันรายการอะไรเหรอ
ดาวเด่นอะไรกัน
ไม่ใช่เรื่องที่ควรจะมาทำยิ้มร่าเลย
การที่นักการเมืองถือดีมาพูดแนะนำคนแบบนี้
มันน่าขยะแขยงที่สุด
เพื่อสรุปสิ่งที่พวกเราค้นพบทั้งหมด
ในแง่ของปัญหาทางการแพทย์
เราพบว่าประวัติการรักษาทางการแพทย์นั้น ไม่ครบถ้วน
มีการวินิจฉัยโรคในเด็กทารกเหล่านี้ผิดพลาด
จำนวนบุคลากรที่ผ่านการฝึกอบรมอย่างเหมาะสม มีไม่เพียงพอ
และความยากลำบากในการตามตัวแพทย์ เมื่อเกิดเหตุฉุกเฉิน
อาจารย์ลียืนยันชัดเจนว่า
ไม่ได้มีการจงใจทำร้าย
ต่อทารกคนใดเลย
แต่เพราะมาตรฐานการดูแลที่ต่ำกว่าเกณฑ์ ที่ทำให้เด็กล้มเหลวเฉียบพลัน
และในบางกรณีทำให้เสียชีวิต
มันน่าเจ็บใจตรงที่คำวิจารณ์บางส่วน
มันดันเป็นเรื่องจริงน่ะสิ
บุคลากรเราขาดแคลนจริงๆ
ซึ่งนั่นเป็นเรื่องปกติของแทบทุกแผนก ทุกหอผู้ป่วยในระบบบริการสุขภาพแห่งชาติ
แต่เราก็เคยเผชิญ ความกดดันเรื่องบุคลากรมาก่อน
ก่อนปี 2015 2016
แต่ตัวเลขผู้เสียชีวิตไม่ได้พุ่งสูงขนาดนี้
ดังนั้นการโทษเพื่อนร่วมงาน ซึ่งเป็นเรื่องที่เลวร้ายมาก
โดยกล่าวหาว่าอาจฆาตกรรม หรือพยายามฆ่าเด็กทารก
คือวิธีที่เลวร้ายที่สุดในโลกเพื่อพยายามปกปิด
ปัญหาและความบกพร่อง ในแผนกทารกแรกเกิดวิกฤต
สิ่งแรกๆ ที่ผมทำคือ ดูอัตราการรอดชีวิตของทารกในเชสเตอร์
ก่อนที่จะเกิดเหตุการณ์เสียชีวิต และล้มเหลวเฉียบพลันทั้งหมด
และอัตราการรอดชีวิตนั้น ดีพอๆ กับตัวเลขอย่างเป็นทางการ
ของอังกฤษและเวลส์ในช่วงปีเหล่านั้น
นี่ไม่ใช่แผนกที่ล้มเหลว
พวกเขาต้องกู้ชีพทารกโดยใช้…
เราตรวจสอบเคสของทารกทีละเคส
ทีนี้ ข้อกล่าวหาคือทารกสี่มีอาการคงที่
หลังคลอดออกมา และรักษาตัวต่อที่แผนกทารกวิกฤต
แต่แท้จริงแล้ว เด็กคนนี้อาการไม่คงที่ ตามที่พยานฝ่ายอัยการกล่าวอ้าง
ไม่มีใครบอกก่อนว่า เขาจะเอาเคสลูกสาวฉันมาพูด
เด็กคนนี้คลอดหลังจาก ถุงน้ำคร่ำแตกก่อนกำหนดเป็นเวลานาน
หากเยื่อหุ้มขาด
ก็อาจเกิดการติดเชื้อได้
แม่ควรได้รับยาปฏิชีวนะทันที
เพื่อป้องกันไม่ให้ลูกติดเชื้อ
แต่ในกรณีนี้ สิ่งนั้นไม่ได้ถูกดำเนินการ
พอน้ำคร่ำแตก
หมอควรให้ยาปฏิชีวนะกับฉันเร็วกว่านี้
พวกเขาทำพลาดต่อฉัน ทำพลาดต่อโซอี้
แต่หมอ พยาบาล และผู้เชี่ยวชาญทุกคนต่างพูดชัดเจนว่า
โซอี้กำลังดีขึ้น
อาการดีขึ้น แข็งแรงขึ้นเรื่อยๆ
มีความล่าช้าในการให้ยาปฏิชีวนะ
และมีความล่าช้า ในการเริ่มรักษาภาวะหายใจลำบาก
เราไม่พบหลักฐานใดๆ ของภาวะฟองอากาศอุดตันในหลอดเลือด
ผมไม่เห็นด้วยกับดร.ลี
เขาไม่ได้นำเสนอหลักฐานใหม่ใดๆ เลย
มีแต่สร้างความเห็นใหม่ขึ้นมาเท่านั้น
คำตัดสินของคณะลูกขุน
ได้รับการรับรองโดย ผู้พิพากษาศาลอุทธรณ์ผู้ทรงคุณวุฒิสามท่าน
ในความเห็นของผม เรื่องนี้มันควรจะจบลงได้แล้ว
ข้อสรุปของคณะผู้เชี่ยวชาญชุดนี้คือ
ไม่พบหลักฐานทางการแพทย์ที่สนับสนุนว่า
มีการจงใจกระทำผิดทางอาญา อันส่งผลให้เสียชีวิตหรือบาดเจ็บ
ในทั้ง 17 กรณีของการพิจารณาคดีนี้ครับ
แต่พบปัญหาที่ร้ายแรง
เกี่ยวกับการดูแลรักษาผู้ป่วยในโรงพยาบาลแห่งนี้
มีปัญหาเกี่ยวกับการทำงานเป็นทีม
และการประสานงานระหว่างเจ้าหน้าที่ฝ่ายต่างๆ
ในแผนกทารกวิกฤต ที่รพ.เคาน์เทสส์ออฟเชสเตอร์
ผมขอสรุปดังนี้นะครับ ทุกๆ ท่าน เราไม่พบหลักฐานการฆาตกรรมใดๆ ครับ
ถ้าไม่มีการฆาตกรรม ก็ย่อมไม่มีฆาตกร
แล้วทำไมลูซี่ เล็ตบีถึงอยู่ในคุก
ฆาตกรฆ่าเด็กหรือเหยื่อผู้เคราะห์ร้าย
คงเห็นแล้วนะคะว่า คดีนี้ได้รับความสนใจขนาดไหน
คนทั้งสหราชอาณาจักรและทั่วโลกต่างจับตาดู
ถ้าไม่ใช่ลูซี่ เล็ตบี
งั้นก็ต้องมีอะไรสักอย่างในโรงพยาบาลนั้น
ที่เกิดความผิดพลาดอย่างร้ายแรง
ผมอยากฟังสายจากทางบ้านครับ คุณมีความสงสัยต่อคำตัดสินของลูซี่ เล็ตบีหรือไม่
การแถลงข่าวครั้งนั้นพลิกเกมไปโดยสิ้นเชิง
ผู้คนไม่ได้นิ่งเฉยรอดูสถานการณ์อีกต่อไป
ช่วยบอกทีว่าไม่ได้มีแค่ฉันคนเดียว ที่กำลังคิดเรื่องลูซี่ เล็ตบีอยู่
และเรื่องที่เธออาจจะถูกตัดสินว่ามีความผิด ทั้งๆ ที่ไม่ได้ผิดจริง
จู่ๆ เธอก็ไม่ใช่ "ปีศาจ" อีกต่อไป
ไม่ใช่เทวทูตแห่งความตาย
จู่ๆ ผู้คนก็ถามคำถามว่า
"ลูซี่ เล็ตบีคือผู้บริสุทธิ์หรือเปล่า"
ไม่หรอก ฉันว่าเธอไม่ได้ฆ่าเด็กๆ พวกนั้นหรอก
หัวฉันนี่แทบจะระเบิด
สารคดีฆาตกรต่อเนื่องหลายเรื่องที่ฉันเคยดู
พวกนั้นมักจะมีประวัติแปลกๆ ชอบฆ่าสัตว์อะไรแบบนี้
ไม่ใช่แบบลูซี่ เล็ตบี
ฉันว่าเธอไม่ได้ทำหรอก
บางคนก็อ้างว่า
พวกเราที่เป็นแพทย์ผู้เชี่ยวชาญ จงใจกลั่นแกล้งลูซี่ เล็ตบี
แล้วไหนล่ะ หลักฐาน
(พวกหมอขี้ฉ้ออ้างในศาลว่าเด็กอาการดีขึ้น)
ผมถูกกล่าวหาในโลกออนไลน์ว่า เป็นคนฆ่าเด็กทารก
ซึ่งเป็นเรื่องน่าตกใจมาก
(สรุปคือล่าแม่มดแหละ จับพยาบาลใสซื่อยัดเข้าคุก)
ผมใช้ชีวิตอยู่กับความรู้สึกผิดสองอย่าง
ความรู้สึกผิดที่ดูแลเด็กๆ ได้ไม่ดีพอ
และความรู้สึกผิดที่เป็นจุดเล็กๆ อยู่ในใจว่า
"เราจับผิดคนหรือเปล่า"
ก็มีความรู้สึกผิดอยู่ เผื่อว่า… อาจมีความผิดพลาดทางกระบวนการยุติธรรม
แต่ผมไม่คิดว่า กระบวนการยุติธรรมจะผิดพลาดหรอก
แต่มันก็อดคิดไม่ได้
เพราะไม่มีใครเห็นกับตาว่าเธอทำ
ในช่วงสองสามปีที่ผ่านมา ฉันเฝ้าถามตัวเองมาตลอดว่า
เธอแสดงตัวตนด้านหนึ่งให้ฉันเห็น แต่แสดงอีกด้านให้คนอื่นเห็นหรือเปล่า
มีความสงสัยในใจอยู่เสมอ เพราะถึงแม้ว่าเรา…
(อำพรางตัวด้วยระบบดิจิทัล)
จะรู้จักใครสักคน
แต่เราก็ไม่มีวันที่จะรู้ทุกเรื่องเกี่ยวกับตัวเขาได้
อาจจะมีเรื่อง… ที่เราไม่รู้เกี่ยวกับเขาก็ได้
แต่… นอกจากว่าฉันจะเห็นหลักฐานจริงๆ
ฉันทำใจให้เชื่อไม่ได้หรอก
ฉันรู้ว่าคนคิดว่าฉันเข้าข้างฆาตกรฆ่าเด็ก
แต่เธอเป็นเพื่อนฉันที่ต้องติดคุก
ตลอดชีวิต
ดร.ชู ลีและคณะผู้เชี่ยวชาญ ได้จัดทำรายงานจนเสร็จสิ้น
และผมได้ยื่นเรื่องต่อ คณะกรรมการทบทวนคดีอาญา
ซีซีอาร์ซี
ด้วยความหวังว่าจะส่งเรื่องกลับไปยังศาลอุทธรณ์
เพื่อผลักดันให้มีการพิจารณาคดีใหม่
หญิงสาวคนหนึ่งอาจต้องติดคุก ในความผิดที่เธอไม่ได้ก่อ
มันเป็นความรับผิดชอบที่ยิ่งใหญ่มาก
เพราะนี่อาจเป็นโอกาสสุดท้ายของลูซี่ด้วย
ปกติแล้วคนร้ายมักจะมีภาพลักษณ์ หรือพฤติกรรมที่ฟ้องว่าเป็นคนเลว
แต่ลูซี่ เล็ตบีไม่ใช่แบบนั้น
แต่ก็ไม่ได้หมายความว่า เธอจะทำเรื่องที่ถูกตัดสินว่าผิดไม่ได้
(ลูซี่ เล็ตบี)
สิ่งที่น่าสนใจเกี่ยวกับคดีนี้คือ ปริมาณของหลักฐานแวดล้อม
(ฉันมันปีศาจ ฉันเป็นคนทำเอง)
หากมองแยกกัน หลักฐานพวกนี้ไม่ได้พิสูจน์เลยว่า
เธอเป็นฆาตกรเลือดเย็น
แต่พอพิจารณาทุกอย่างรวมกัน
คงอดไม่ได้ที่จะคิดว่า
"ถ้าผู้หญิงคนนี้บริสุทธิ์จริงๆ
ก็คงเป็นคนที่โชคร้ายมากเลย"
พวกเราใช้เวลาหลายวัน ในการซักถามและพูดคุยกับคุณอย่างละเอียด
ถึงการมีส่วนร่วมในการฆาตกรรม และพยายามฆ่าเด็กทารก 17 ราย
ซึ่งคุณปฏิเสธมาโดยตลอดนะคะ ลูซี่
มีข้อคิดเห็นอะไรที่อยากจะพูดไหมคะ
ไม่มีค่ะ
ข้อความที่เราไม่อยากจะบอก กับครอบครัวเด็กๆ เลยก็คือ
มีคนฆ่าลูกน้อยของพวกเขา
คนเดียวที่รู้ความจริงว่า ทำไมเธอถึงก่อเหตุอันเลวร้ายเหล่านี้
ก็คือตัวลูซี่ เล็ตบีเองนั่นแหละ
ในสภาพแวดล้อมปัจจุบัน ที่มีการถกเถียงกันทั่วไปอย่างเป็นวงกว้าง
ผมยังคงยืนยันตามผลการสืบสวน
และการค้นหาคำตอบ
แต่ที่สำคัญที่สุด
เราเห็นใจครอบครัวที่ต้องทนดูเรื่องนี้
และต้องเผชิญกับข้อสันนิษฐานที่น่าสลดใจ เกี่ยวกับลูกน้อยของพวกเขา
(อำพรางตัวด้วยระบบดิจิทัล)
ไม่มีใครทำใจกับเรื่องแบบนี้ได้ลงหรอกค่ะ
ความโศกเศร้ายังคงอยู่
แต่ความหวังและความรักที่เรามีให้ลูกก็ยังคงอยู่
สุดท้ายแล้ว เราก็ยังมีชีวิตอยู่
และฉันอยากขอขอบคุณสิ่งดีๆ ที่ยังหลงเหลือ
และเห็นคุณค่าในสิ่งที่ฉันมี
ฉันเข้มแข็งพอที่จะลองเริ่มต้นใหม่อีกครั้ง
ฉันกับสามีมีลูกชายที่น่ารัก
ลูกคือเหตุผลของทุกอย่างในชีวิตเรา
ฉันเล่าเรื่องโซอี้ให้เขาฟังเสมอ
เขารู้ว่าพี่สาวเสียชีวิตตั้งแต่ยังเป็นทารก
เขารู้ว่าพี่อยู่บนสวรรค์
เหมือนพายุซัดเข้ามาลูกแล้วลูกเล่า และ…
มันยังไม่จบหรอกค่ะ
แต่ฉันอยากผ่านมันไปให้ได้
(ตุลาคม 2023 รัฐบาลสหราชอาณาจักร เปิดการไต่สวนสาธารณะ)
(เพื่อตรวจสอบเหตุที่เกิด ณ ร.พ.เคาน์เทสส์ออฟเชสเตอร์)
(และผลกระทบที่ตามมา หลังการพิจารณาคดีและตัดสินโทษลูซี่ เล็ตบี)
(ขณะเดียวกัน ตำรวจเชชเชอร์ เริ่มสืบสวนร.พ.เคาน์เทสส์ออฟเชสเตอร์)
(ข้อหากระทำการโดยประมาท เป็นเหตุให้ผู้อื่นถึงแก่ความตายในระดับองค์กร)
(ทางโรงพยาบาลกล่าวว่า ยังไม่เหมาะสมที่จะออกความเห็น)
(เนื่องจากกระบวนการสอบสวน และสืบสวนยังไม่สิ้นสุด)
(กรกฎาคม 2025 ตำรวจยื่น พยานหลักฐานเพิ่มเติมต่อสำนักอัยการสูงสุด)
(ซึ่งเกี่ยวข้องกับทารกอีกเก้าราย)
(20 ม.ค. 2026 สนง.อัยการประกาศว่า)
(จะไม่สั่งฟ้องลูซี่ในความผิดเพิ่มเติม)
(เบน ไมเยอร์ส ทนายจำเลย ปฏิเสธที่จะให้ความเห็นว่า)
(เหตุใดทีมทนายของลูซี่)
(จึงไม่เรียกพยานผู้เชี่ยวชาญ มาขึ้นให้การในการพิจารณาคดี)
คำบรรยายโดย เพียงพัชร์ น้ำทิพย์